pdf_content:
Ordinaziun executiva tar la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna    950.260   Ordinaziun executiva tar la lescha davart la construcziun  d'abitaziuns socialas e la meglieraziun da las relaziuns  d'abitar en il territori da muntogna  dals 05-10-1984 (versiun dals 01-01-2016)  sa basond sin l'art. 15 da la lescha davart la construcziun d'abitaziuns socialas e la  meglieraziun da las relaziuns d'abitar en il territori da muntogna1)  relaschada dal cussegl grond ils 5 d'october 19842)  1. Construcziun, renovaziun ed acquist d'abitaziuns e da  proprietad da chasas  1.1. CONSTRUCZIUN D'ABITAZIUNS BUNMARTGADAS  1.1.1. Garanzia  Art.  1 Gener 1 La garanzia  vegn  fundada  per  regla  sco garanzia  simpla tenor  l'artitgel 495 dal  dretg d'obligaziuns3).  Art.  2 Dimensiun e durada 1 En cas da projects da chasas d'abitar po il chantun garantir il chapital ester investì   fin maximalmain 35 pertschient dals custs d'investiziun. 2 La  garanzia  vegn  concedida  mo  per  ipotecas  da  successiun,  en  moda  che  la  grevezza  totala  tras  ipotecas  na  dastga  betg  surpassar  95  pertschient  dals  custs  d'investiziun.  1) DG 950.250 2) M dals 18 da zercladur 1984, 331; PCG 1984/85, 469 3) CS 220  * tabellas da las modificaziuns a la fin dal relasch   1   http://www.gr-lex.gr.ch/data/950.250/rm http://db.clex.ch/link/Bund/220/rm   950.260    3 La garanzia premetta che la vischnanca u las terzas persunas s'obligheschian da  surpigliar 70 pertschient d'ina eventuala perdita or da la garanzia. * 4 La tariffa da tschains da las ipotecas da successiun garantidas na dastga betg esser   pli auta che quella da la banca chantunala grischuna. 5 La concessiun da garanzias vegn fatga dependenta d'obligaziuns d'amortisaziun. Il   pli tard 25 onns suenter che la garanzia è vegnida empermessa scada ella.  Art.  3 Premissas, limita d'entrada e da facultad 1 Las  premissas  generalas  sco  er  la  limita  d'entrada  e  da  facultad  per  conceder   garanzias sa drizzan tenor las disposiziuns davart emprests. 2 Las instituziuns responsablas per la construcziun d'abitaziuns da locaziun n'èn betg  liadas a limitas d'entrada e da facultad.  1.1.2. Emprests  Art.  4 Gener 1 Tar ils emprests da daners sa tracti da prestaziuns restituiblas, senza tschains.  Art.  5 * Circul da persunas cun dretg da pretensiun 1 Ils emprests da daners vegnan pajads per abitaziuns da famiglias e da persunas en   relaziuns finanzialas modestas.  Art.  6 Dimensiun e durada 1 Ils emprests da daners consistan dal pajament da contribuziuns annualas per reducir  las grevezzas da la proprietaria u dal proprietari sin ils 5 pertschient inizials dals  custs  d'investiziun.  Els  sa  reduceschan  correspundentamain  ad  in  augment  dal  tschains da locaziun che sto vegnir fatg mintga 2 onns per 6 pertschient. 2 Empè  d'agens  emprests  da  daners  po  il  chantun  surpigliar  –  ensemen  cun  las  vischnancas – il tschains da la reducziun da basa da la confederaziun. 3 Las prestaziuns vegnan per regla sistidas, sche: a) la limita d'entrada u da facultad vegn surpassada; b) la locaziun che cuvra ils custs è cuntanschida; c) l'index naziunal dals pretschs da consum è s'augmentà per passa 40 pertschient   dapi la retratga da l'emprima prestaziun.  Art.  7 Rembursament 1 A partir  dal  terz  onn dapi  la  sistida dals  emprests  da daners  ston quels  vegnir  amortisads entaifer maximalmain 15 onns. 2 Per sistidas transitoricas relascha la regenza las disposiziuns necessarias.  2       950.260   Art.  8 * Limita da las entradas e da la facultad 1 Las  contribuziuns  d'emprests  da  daners  vegnan  concedidas,  uschenavant  che  l'entrada suttamessa a la taglia tenor la taglia federala directa da tut las abitantas ed  ils abitants na surpassa betg 50 000.– francs ed uschenavant che la facultad netta n'è  betg pli auta che 144 000.– francs. * 2 Per  mintga  uffant  minoren  u  en  scolaziun  e  per  mintga  autra  persuna,  cun  excepziun da la conjugala u dal conjugal, da la partenaria registrada u dal partenari  registrà, per ils quals la famiglia procura, s'augmenta la limita d'entrada admissibla  per 2500 francs e la limita da facultad admissibla per 16 900 francs. * 3 Las entradas e la facultad dals uffants maiorens fin a la vegliadetgna da 25 onns  che vivan ensemen cun ils geniturs, na vegnan betg resguardadas. 4 A persunas attempadas,  invalidas ed a persunas che basegnan tgira vegn quintà   1/20 da la facultad che surpassa la limita admissibla sco entrada. 5 La regenza adattescha las tariffas tenor ils alineas 1 e 2 a las relaziuns ch'èn sa  midadas ed en cas da direzza po ella divergiar da la limita d'entrada e da facultad.  1.1.3. Contribuziuns supplementaras  Art.  9 Gener 1 Tar las contribuziuns supplementaras sa tracti da prestaziuns betg restituiblas che  vegnan pajadas per cumplettar ils emprests da daners.  Art.  10 Circul da persunas cun dretg da pretensiuns * 1 Per  la  concessiun  da  contribuziuns  supplementaras  valan  las  premissas  tenor  l'artitgel 5.  Art.  11 Dimensiun e durada 1 Las  contribuziuns  supplementaras  consistan  dal  pajament  d'in  import  annual  constant dad 1 pertschient dals custs d'investiziun cun dretg da contribuziun. 2 Ellas vegnan pajadas durant 10 onns. *  Art.  12 * Limita d'entradas e da facultad 1 Las contribuziuns supplementaras  vegnan  concedidas,  uschenavant  che l'entrada  suttamessa  a  la  taglia  tenor  la  taglia  federala  directa  da  tut  las  abitantas  ed  ils   abitants na surpassa betg 50 000.– francs ed uschenavant che la facultad netta n'è   betg pli auta che 144 000.– francs. * 2 Dal rest vegnan applitgadas las disposiziuns tenor l'artitgel 8.   3     950.260    1.2. RENOVAZIUN D'ABITAZIUNS EXISTENTAS  Art.  13 Gener, dimensiun e durada 1 L'agid  consista  da  la  garanzia  per  ipotecas  da  successiun  e  da  la  concessiun  d'emprests da daners e da contribuziuns supplementaras tenor las disposiziuns davart  la construcziun d'abitaziuns favuraivlas.  Art.  14 Premissas 1 Las prestaziuns vegnan pajadas mo per custs essenzials che augmentan la valur.  Las  lavurs  da  mantegniment  e  da  reparatura  n'han  betg  il  dretg  da  survegnir   contribuziuns. 2 Ils  custs  totals  na  dastgan  betg  surpassar  ils  custs  d'abitaziuns  novas  cumparegliablas. 3 Dal rest valan las premissas tenor l'artitgel 5.  Art.  15 Limita da las entradas e da la facultad 1 La limita da las entradas e da la facultad sa drizza tenor las disposiziuns davart la  construcziun d'abitaziuns favuraivlas.  Art.  16 Sanaziuns da l'igiena d'abitar 1 Ordaifer il territori da muntogna en il senn dal cataster da la producziun agricula  pon vegnir  pajadas contribuziuns per conduir e per deviar  aua sco er per far las   installaziuns sanitaras. 2 Per la tariffa da contribuziun dal chantun e da las vischnancas, per la limita da las   entradas  e  da  la  facultad  sco  er  per  las  ulteriuras  premissas  èn  decisivas  las   disposiziuns  davart  la  meglieraziun  da  las  relaziuns  d'abitar  en  il  territori  da   muntogna.  1.3. ACQUIST DA PROPRIETAD D'ABITAZIUNS E DA CHASAS  Art.  17 Gener, dimensiun e durada 1 L'agid  consista  da  la  garanzia  per  ipotecas  da  successiun  e  da  la  concessiun  d'emprests da daners e da contribuziuns supplementaras tenor las disposiziuns davart  la construcziun d'abitaziuns favuraivlas.  Art.  18 Premissas 1 L'acquist da proprietad d'abitaziuns e da chasas vegn promovì, uschenavant ch'el   serva a l'agen basegn da persunas natiralas ed uschenavant ch'i vegn cumprovà in  agen chapital d'almain 5 pertschient dals custs d'investiziun. 2 Dal rest valan las premissas tenor l'artitgel 5.  4       950.260   Art.  19 Limita da las entradas e da la facultad 1 La limita da las entradas e da la facultad sa drizza tenor las disposiziuns davart la  construcziun d'abitaziuns favuraivlas. 2 Las prestaziuns vegnan furnidas mo, sche la finanziabladad è cumprovada.  1.4. DISPOSIZIUNS CUMINAIVLAS  Art.  20 Champ d'applicaziun 1 Las prestaziuns per la construcziun, per la renovaziun e per l'acquist d'abitaziuns e  da proprietad da chasas en il senn da questa emprima part vegnan pajadas mo, sch'i   na  pon  betg  vegnir  deliberadas  contribuziuns  tenor  las  disposiziuns  davart  la  meglieraziun da las relaziuns d'abitar en il territori da muntogna1).  Art.  21 Finanziaziuntras il chantun 1 Supplementarmain als meds per meglierar las relaziuns d'abitar en il territori da  muntogna na dastgan ils custs dal chantun per promover la construcziun d'abitaziuns  betg surpassar annualmain 1,8 milliuns francs. 2 Per ipotecas da successiun dastgan vegnir surpigliadas garanzias annualas da fin 5  milliuns francs.  Art.  22 Participaziun da la vischnanca u da terzas persunas 1 La premissa per las contribuziuns dal chantun è che la vischnanca surpiglia  70  pertschient  da  las  prestaziuns  en  il  senn  da  questa  ordinaziun,  cun  resalva  da  cunvegnas existentas. La contribuziun da terzas persunas vegn fixada da la regenza.  Quest alinea na vala  betg en cas da meglieraziuns da las relaziuns d'abitar  en il   territori da muntogna. * 2 Per sanaziuns da l'igiena d'abitar valan las disposiziuns davart la meglieraziun da  las relaziuns d'abitar en il territori da muntogna. *  Art.  23 Pretensiuns architectonicas 1 Las prestaziuns vegnan pajadas mo: a) per abitaziuns cunvegnentas, construidas tenor princips economics e tenor las   enconuschientschas cumprovadas da la tecnica da construcziun; b) per  abitaziuns,  da  las  qualas  la  surfatscha  d'abitar  cuntanscha  ina  tscherta   mesira  minimala  e  da  las  qualas  l'equipament  ademplescha  tschertas  pretensiuns minimalas.  1) art. 31 ss.   5     950.260    Art.  24 Ulteriuras premissas 1 La concessiun da prestaziuns premetta che: a) las renditas dal chapital previsas n'èn betg pli autas che las tariffas respectivas   da la banca chantunala grischuna; b) ils custs da construcziun na surpassan betg ina tscherta mesira; c) ils custs per l'acquist da terren n'èn betg exagerads; d) las grevezzas da las proprietarias e dals proprietaris stattan – exclus il tschains   da l'agen chapital – en ina relaziun adequata cun las entradas.  Art.  25 Prioritads 1 La regenza vul cuntanscher ina collavuraziun cun ils instituts da daners per crear  pussaivladads da finanziaziun favuraivlas, sco models da respargns immobigliars e  tariffas da tschains ipotecars pli bunmartgadas. Edifizis d'abitar cun pussaivladads da  finanziaziun favuraivlas vegnan preferids. 2 Tar la concessiun da prestaziuns stoi vegnir procurà per ina repartiziun regiunala   adequata che correspunda als basegns.  Art.  26 Fixaziun dal tschains da locaziun 1 Abitaziuns,  per las qualas vegnan pajadas prestaziuns sin fundament  da questas  disposiziuns, èn suttamessas – per la durada da las mesiras d'agid – a la fixaziun   uffiziala dal tschains da locaziun tras l'uffizi chantunal. 2 En connex cun la  fixaziun  dal  tschains  da locaziun ston vegnir  resguardads ils  tschains dal chapital ester e da l'agen chapital ed ils custs per il mantegniment, per  l'administraziun, per las taxas, per las taglias funsilas e per l'amortisaziun.  Art.  27 Examinaziun 1 Il dretg da contribuziun vegn examinà periodicamain. L'examinaziun vegn fatga da  l'uffizi chantunal en collavuraziun cun las vischnancas. 2 Sche las premissas e las cundiziuns ch'èn decisivas per garantir  ils emprests  da  daners e las contribuziuns supplementaras na vegnan betg pli ademplidas, sto vegnir  annullà dal tuttafatg u per part l'ulteriur pajament da las contribuziuns. 3 Sche la limita da las entradas u da la facultad decisiva vegn surpassada, ston las  prestaziuns vegnir sistidas sin il proxim termin da desditga pussaivel. 4 Emprests  da  daners  e  contribuziuns  supplementaras  ch'èn  vegnids  retratgs  nungiustifitgadamain  ston  vegnir  pretendids  enavos  immediatamain  suenter  la  constataziun da la retratga nungiustifitgada, e quai cun in tschains da 5 pertschient. Il  dretg da pretender enavos la restituziun surannescha 10 onns suenter il pajament da  las contribuziuns.  6       950.260   Art.  28 Mantegniment da l'intent 1 Las abitaziuns da locaziun a pretsch reducì grazia a l'agid, dastgan vegnir utilisadas   durant 25 onns mo cun l'intent d'abitar,  e quai en il rom da las cundiziuns ch'èn   cuntegnidas en la disposiziun da contribuziun.  Art.  29 Dretg da cumpra e da precumpra 1 La regenza dispona l'applicaziun dal dretg da cumpra e da precumpra en il senn da  l'artitgel 9 da la lescha1).  Art.  30 Cumpetenza e procedura 1 Tgi  che pretenda prestaziuns per in project da construcziun u per  l'acquist  d'in  object,  sto  inoltrar  ina  dumonda  cun  l'attest  da  finanziaziun  a  l'uffizi  chantunal  cumpetent. La regenza decida suenter avair sclerì las premissas. 2 La petenta u il petent sto communitgar en scrit a l'uffizi chantunal entaifer 30 dis   suenter  avair  retschet  la  garanzia  da  contribuziun,  sch'ella  u  el  surpiglia  las   obligaziuns  ch'èn  colliadas cun la  garanzia.  L'acceptaziun  sto vegnir  fatga  senza  resalvas. 3 Sche la petenta u il petent na surpiglia betg las obligaziuns ch'èn colliadas cun la  garanzia da contribuziun entaifer il termin fixà,  scada la disposiziun ch'è vegnida   prendida. En cas da basegn po l'uffizi chantunal cumpetent prolungar il termin tenor  l'alinea 2.  2. Meglieraziun da las relaziuns d'abitar en il territori da  muntogna  Art.  31 * Tariffa da contribuziun 1 La  contribuziun  chantunala  importa  –  ensemen  cun  la  contribuziun  da  la  vischnanca, en la quala la meglieraziun vegn realisada – 50 pertschient dals custs   imputabels. L'instanza da permissiun cumpetenta fixescha ils custs imputabels tenor  la dimensiun da las mesiras previsas, tenor la situaziun finanziala da la petenta u dal  petent e tenor ils meds finanzials  che vegnan mess a disposiziun en il  preventiv  chantunal.  Art.  32 * …  Art.  33 Procedura 1 Las dumondas ston vegnir inoltradas a l'uffizi cumpetent. *  1) DG 950.250   7   http://www.gr-lex.gr.ch/data/950.250/rm   950.260    Art.  34 * …  3. Disposiziuns executivas, entrada en vigur  Art.  35 Disposiziuns executivas 1 La regenza relascha las disposiziuns executivas necessarias.1)  Art.  36 Entrada en vigur 1 Questa ordinaziun entra  en vigur  ensemen cun la lescha davart  la  construcziun  d'abitaziuns  socialas  e  la  meglieraziun  da las  relaziuns  d'abitar  en  il  territori  da  muntogna.2) 2 Relaschs che cuntrafan a questa ordinaziun valan sco abolids.  Art.  37 Aboliziun dal dretg vertent 1 Cun l'entrada en vigur da questa ordinaziun vegn abolida l'ordinaziun executiva tar  la lescha davart la meglieraziun da las relaziuns d'abitar en ils territoris da muntogna  dal chantun Grischun dals 23 da favrer 19713).  1) DG 950.270 2) mess en vigur la lescha cun CR 2868/85 per il 1. da schaner 1986 3) CUL 1971, 76  8    http://www.gr-lex.gr.ch/data/950.270/rm    950.260   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-10-1984 01-01-1986 relasch emprima versiun - 02-10-1991 01-01-1991 Art. 5 revisiun totala - 02-10-1991 01-01-1991 Art. 8 revisiun totala - 02-10-1991 01-01-1991 Art. 10 midada dal titel - 02-10-1991 01-01-1991 Art. 11 al. 2 midada - 02-10-1991 01-01-1991 Art. 12 revisiun totala - 16-11-1993 16-11-1993 Art. 8 al. 1 midada - 16-11-1993 16-11-1993 Art. 12 al. 1 midada - 06-12-2006 01-04-2007 Art. 8 al. 2 midada 2007, 1029 18-04-2007 01-01-2008 Art. 31 revisiun totala - 18-04-2007 01-01-2008 Art. 32 al. 1 midada - 18-04-2007 01-01-2008 Art. 34 aboliziun - 18-11-2014 01-01-2016 Art. 2 al. 3 midada 2014-029 18-11-2014 01-01-2016 Art. 22 al. 1 midada 2014-029 18-11-2014 01-01-2016 Art. 22 al. 2 integraziun 2014-029 18-11-2014 01-01-2016 Art. 32 aboliziun 2014-029 18-11-2014 01-01-2016 Art. 33 al. 1 midada 2014-029   9     950.260    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-10-1984 01-01-1986 emprima versiun - Art. 2 al. 3 18-11-2014 01-01-2016 midada 2014-029 Art. 5 02-10-1991 01-01-1991 revisiun totala - Art. 8 02-10-1991 01-01-1991 revisiun totala - Art. 8 al. 1 16-11-1993 16-11-1993 midada - Art. 8 al. 2 06-12-2006 01-04-2007 midada 2007, 1029 Art. 10 02-10-1991 01-01-1991 midada dal titel - Art. 11 al. 2 02-10-1991 01-01-1991 midada - Art. 12 02-10-1991 01-01-1991 revisiun totala - Art. 12 al. 1 16-11-1993 16-11-1993 midada - Art. 22 al. 1 18-11-2014 01-01-2016 midada 2014-029 Art. 22 al. 2 18-11-2014 01-01-2016 integraziun 2014-029 Art. 31 18-04-2007 01-01-2008 revisiun totala - Art. 32 18-11-2014 01-01-2016 aboliziun 2014-029 Art. 32 al. 1 18-04-2007 01-01-2008 midada - Art. 33 al. 1 18-11-2014 01-01-2016 midada 2014-029 Art. 34 18-04-2007 01-01-2008 aboliziun -  10     	1. Construcziun, renovaziun ed acquist d'abitaziuns e da proprietad da chasas 	1.1. Construcziun d'abitaziuns bunmartgadas 	1.1.1. Garanzia 	Art. 1 Gener 	Art. 2 Dimensiun e durada 	Art. 3 Premissas, limita d'entrada e da facultad  	1.1.2. Emprests 	Art. 4 Gener 	Art. 5 * Circul da persunas cun dretg da pretensiun 	Art. 6 Dimensiun e durada 	Art. 7 Rembursament 	Art. 8 * Limita da las entradas e da la facultad  	1.1.3. Contribuziuns supplementaras 	Art. 9 Gener 	Art. 10 Circul da persunas cun dretg da pretensiuns * 	Art. 11 Dimensiun e durada 	Art. 12 * Limita d'entradas e da facultad   	1.2. Renovaziun d'abitaziuns existentas 	Art. 13 Gener, dimensiun e durada 	Art. 14 Premissas 	Art. 15 Limita da las entradas e da la facultad 	Art. 16 Sanaziuns da l'igiena d'abitar  	1.3. Acquist da proprietad d'abitaziuns e da chasas 	Art. 17 Gener, dimensiun e durada 	Art. 18 Premissas 	Art. 19 Limita da las entradas e da la facultad  	1.4. Disposiziuns cuminaivlas 	Art. 20 Champ d'applicaziun 	Art. 21 Finanziaziun
tras il chantun 	Art. 22 Participaziun da la vischnanca u da terzas persunas 	Art. 23 Pretensiuns architectonicas 	Art. 24 Ulteriuras premissas 	Art. 25 Prioritads 	Art. 26 Fixaziun dal tschains da locaziun 	Art. 27 Examinaziun 	Art. 28 Mantegniment da l'intent 	Art. 29 Dretg da cumpra e da precumpra 	Art. 30 Cumpetenza e procedura   	2. Meglieraziun da las relaziuns d'abitar en il territori da muntogna 	Art. 31 * Tariffa da contribuziun 	Art. 32 * … 	Art. 33 Procedura 	Art. 34 * …  	3. Disposiziuns executivas, entrada en vigur 	Art. 35 Disposiziuns executivas 	Art. 36 Entrada en vigur 	Art. 37 Aboliziun dal dretg vertent   		2018-06-06T03:44:36+0200 	"7001 Chur" 	"Gesetzessammlung Kanton Graubünden"


canton: gr

pdf_content: 950.270 - Disposiziuns executivas tar la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna    950.270   Disposiziuns executivas tar la lescha davart la construcziun  d'abitaziuns socialas e la meglieraziun da las relaziuns  d'abitar en il territori da muntogna  dals 02-12-1985 (versiun dals 01-01-2022)  sa basond sin l'art. 35 da l'ordinaziun executiva dal cussegl grond tar la lescha davart  la construcziun d'abitaziuns socialas e la meglieraziun da las relaziuns d'abitar en il   territori da muntogna dals 5 d'october 19841)  relaschada da la regenza ils 2 da december 1985  1. En general  Art.  1 * Uffizi chantunal cumpetent 1 L'uffizi chantunal cumpetent è l'uffizi d'agricultura e da geoinfurmaziun (uffizi).  Art.  2 Cumprova dal basegn 1 La vischnanca sto cumprovar ch'i dettia in basegn per abitaziuns cun in tschains da   locaziun favuraivel.  Art.  3 Polizia da construcziun 1 Las prescripziuns da la polizia da construcziun ston vegnir observadas. 2 Resalvadas restan las disposiziuns da questas disposiziuns executivas, uschenavant  ch'ellas cuntegnan pretensiuns pli severas.  Art.  4 Midadas 1 Midadas da project  sco er  lavurs  posteriuras da renovaziun e da cumplettaziun   basegnan il consentiment precedent da l'uffizi. * 2 Il consentiment vegn dà, sche las pretensiuns e cundiziuns vegnan observadas.  1) DG 950.260  * tabellas da las modificaziuns a la fin dal relasch   1   https://www.gr-lex.gr.ch/data/950.260/rm   950.270    Art.  5 Utilisaziun per in auter intent 1 In'utilisaziun per in auter intent exista, sche: a) ils locals vegnan utilisads dal tuttafatg u per part per auters intents che quels    d'abitar; b) in'abitaziun  vegn  utilisada  sco  abitaziun  secundara  u  sco  abitaziun  da   vacanzas; c) las limitas decisivas d'entradas u da facultad vegnan surpassadas; d) ils tschains da locaziun disponids vegnan surpassads.  Art.  6 Suspensiun 1 En  cas  gravants  senza  culpa  po  –  sin  dumonda  motivada  –  vegnir  suspendida  l'amortisaziun d'emprests da daners tras il departament d'economia publica e fatgs  socials. * 2 En quest connex po vegnir prolungada la perioda d'amortisaziun sin maximalmain  20 onns.  Art.  6a * Limita d'entradas e da facultad 1 Las limitas d'entradas e da facultad tenor l'artitgel 12 da l'ordinaziun executiva tar   la  lescha  davart  la  construcziun  d'abitaziuns  socialas  e  la  meglieraziun  da  las  relaziuns  d'abitar  en  il  territori  da  muntogna  valan  er  per  projects  che  servan  a  meglierar las relaziuns d'abitar en il territori da muntogna.  Art.  7 * Adattaziun da la limita d'entradas e da facultad 1 L'adattaziun  da  la  limita  d'entradas  e  da  facultad  tenor  ils  artitgels  8  e  12  da  l'ordinaziun executiva tar la lescha davart la construcziun d'abitaziuns socialas e la  meglieraziun da las relaziuns d'abitar en il territori da muntogna vegn mintgamai  fatga analogamain a l'adattaziun da questas tariffas sin plaun federal en cas d'ina   midada da 10 pertschient da l'index naziunal dals pretschs da consum.  Art.  8 Contribuziun da terzas persunas 1 Excepziunalmain  pon  terzas  persunas  surpigliar  las  contribuziuns  da  las  vischnancas ch'èn vegnidas fixadas tenor l'artitgel 22 da l'ordinaziun executiva tar la  lescha davart la construcziun d'abitaziuns socialas e la meglieraziun da las relaziuns  d'abitar en il territori da muntogna.  2       950.270   2. Pretensiuns da construcziun minimalas e custs da  construcziun admissibels  Art.  9 Pretensiuns da construcziun, surfatscha d'abitar netta, surfatscha da  las stanzas  1 Las pretensiuns da construcziun, las surfatschas d'abitar nettas minimalas sco er las  surfatschas minimalas da las stanzas sa  drizzan tenor  las prescripziuns dal dretg  federal. 2 La «agiunta tecnica» che vegn mintgamai edida da l'uffizi federal d'abitaziuns è  impegnativa. 3 Las pretesiuns, las surfatschas d'abitar nettas e las surfatschas da las stanzas per  projects che servan a meglierar las relaziuns d'abitar en il territori da muntogna èn   definidas en l'agiunta. *  Art.  10 Limita dals custs 1 Ils  suandants  custs  da  construcziun  admissibels  na  dastgan  betg  vegnir  surpassads: *  Grondezza da  l'abitaziun  Surfatscha d'abitar  netta  Custs da construcziun  4 stanzas 89 m² 360 000 francs  5 stanzas 100 m² 435 000 francs  6 stanzas 107 m² 480 000 francs 2 Ils custs da construcziun maximals tenor l'alinea 1 s'augmentan per 10 pertschient   tar las abitaziuns da proprietad e per 35 pertschient tar las chasas d'ina famiglia. 3 Per mesas unitads da stanzas s'augmentan las limitas dals custs tenor l'alinea 1 per  10 000 francs. 4 Las limitas dals custs per projects che servan a meglierar las relaziuns d'abitar en il  territori da muntogna èn definidas en l'agiunta. * 5 Sch'i  dat  relaziuns spezialas,  po la  regenza  augmentar  en  il  cas  singul  questas  limitas dals custs fin a 10 pertschient. *  Art.  11 Tegnair quint sco mesas stanzas * 1 Sco mesas stanzas valan: a) cuschinas d'abitar cun ina surfatscha netta d'almain 11 m²; b) stivettas  u  secturs  da  mangiar  cun  fanestras  al  liber  e  cun  ina  surfatscha   mobigliada d'almain 6 m²; c) stanzas  ordaifer  l'access  a  l'abitaziun  da  pli  che  6  e  da  main  che  10 m²   surfatscha netta.   3     950.270    Art.  12 Divergenzas 1 Sch'i  vegnan  renovadas  abitaziuns,  pon  vegnir  permessas  divergenzas  da  las  prestaziuns da construcziun minimalas tenor l'artitgel 9.  Art.  13 * Surpassament dals custs 1 L'uffizi po permetter excepziunalmain surpassaments da las limitas dals custs da   construcziun tar: a) cundiziuns da construcziun pli difficilas; b) abitaziuns per persunas attempadas e per persunas invalidas.  Art.  14 * …  3. Geners da custs  Art.  15 Custs d'investiziun 1 Ils custs cun dretg da contribuziuns sa cumponan dals custs dal bain immobigliar e   dals custs da construcziun.  Art.  16 Custs dal bain immobigliar, tschains dal dretg da construcziun 1 Ils custs dal bain immobigliar correspundan a la posiziun 0 da la posiziun dals  custs  da  construcziun  dal  center  svizzer  da  studis  per  la  raziunalisaziun  da  la  construcziun (PCC). 2 Ils custs dal bain immobigliar u il tschains dal dretg da construcziun chapitalisà a la   tariffa da tschains da la 1. ipoteca na dastgan per regla betg surpassar 25 pertschient   dals custs d'investiziun.  Art.  17 Custs da construcziun 1 Ils custs da construcziun sa cumponan da las lavurs preparativas (PCC posiziun 1),  da l'edifizi (PCC posiziun 2), da las lavurs da conturn (PCC posiziun 4) e dals custs  da construcziun accessorics (PCC posiziun 5).  4. Procedura  Art.  18 * Dumondas 1 Las dumondas ston vegnir inoltradas a l'uffizi. 2 Uschenavant ch'i na vegn betg applitgà il dretg chantunal, sa drizza la procedura  tenor las prescripziuns dal dretg federal. 3 L'uffizi  po  relaschar  directivas  e  publitgar  fegls  d'infurmaziun.  Quests  fegls  basegnan l'approvaziun dal departament d'economia publica e fatgs socials.  4       950.270   5. Entrada en vigur  Art.  19 Entrada en vigur 1 Questas disposiziuns executivas entran en vigur il 1. da schaner 1986.   5     950.270    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-12-1985 01-01-1986 relasch emprima versiun - 24-10-2006 01-01-2007 Art. 4 al. 1 midada 2007, 4307 24-10-2006 01-01-2007 Art. 6 al. 1 midada 2007, 4307 27-11-2007 01-01-2008 Art. 1 revisiun totala - 27-11-2007 01-01-2008 Art. 6a integraziun - 27-11-2007 01-01-2008 Art. 7 revisiun totala - 27-11-2007 01-01-2008 Art. 9 al. 3 midada - 27-11-2007 01-01-2008 Art. 10 al. 1 midada - 27-11-2007 01-01-2008 Art. 10 al. 4 midada - 27-11-2007 01-01-2008 Art. 10 al. 5 midada - 27-11-2007 01-01-2008 Art. 11 midada dal titel - 27-11-2007 01-01-2008 Art. 13 revisiun totala - 27-11-2007 01-01-2008 Art. 14 aboliziun - 27-11-2007 01-01-2008 Art. 18 revisiun totala - 01-03-2022 01-01-2022 Agiunta 1 midada dal cuntegn 2022-013  6       950.270   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-12-1985 01-01-1986 emprima versiun - Art. 1 27-11-2007 01-01-2008 revisiun totala - Art. 4 al. 1 24-10-2006 01-01-2007 midada 2007, 4307 Art. 6 al. 1 24-10-2006 01-01-2007 midada 2007, 4307 Art. 6a 27-11-2007 01-01-2008 integraziun - Art. 7 27-11-2007 01-01-2008 revisiun totala - Art. 9 al. 3 27-11-2007 01-01-2008 midada - Art. 10 al. 1 27-11-2007 01-01-2008 midada - Art. 10 al. 4 27-11-2007 01-01-2008 midada - Art. 10 al. 5 27-11-2007 01-01-2008 midada - Art. 11 27-11-2007 01-01-2008 midada dal titel - Art. 13 27-11-2007 01-01-2008 revisiun totala - Art. 14 27-11-2007 01-01-2008 aboliziun - Art. 18 27-11-2007 01-01-2008 revisiun totala - Agiunta 1 01-03-2022 01-01-2022 midada dal cuntegn 2022-013   7      950.270-A1       1    Agiunta 1: Art. 9 al. 3 ed art. 10 al. 4   (versiun dal 1. da schaner 2022)   Resguardond l'agiunta tecnica per abitaziuns da proprietad e per chasas d'ina  famiglia ch'è vegnida relaschada da l'Uffizi federal d'abitaziuns (UFAB) e che  datescha dal favrer 1998, vegnan relaschadas las suandantas pretensiuns da  construcziun per projects che servan a meglierar las relaziuns d'abitar en il territori  da muntogna:   1. Grondezza da l'abitaziun e program da spazi minimal   Dumber da  stanzas senza  cuschina,  bogn e  tualettas   Surfatscha  d'abitar netta  minimala  en m2   Sectur  communa- bel en m2   Chombras  da durmir  e locals da  lavur en m2   Cuschina  en m2   Bogn,  tualettas  en m2   Tualettas  separadas  en m2   Surfatschas  restantas  en m²   2 50 18 14 5 4 - 9   3 65 20 26 5,5 4,5 - 9   4 85 22 38 6 5,5 1,5 12   5 105 24 50 6,5 6 1,5 17   6 125 26 62 7 6,5 1,5 22   2. Garascha   Per abitaziun da proprietad u per chasa d'ina famiglia vegn resguardada  maximalmain mo ina garascha u mo ina plazza en ina halla da parcar.    3. Construir tenor ils basegns da persunas cun impediments   Las pretensiuns dal construir tenor ils basegns da persunas cun impediments ston  esser ademplidas. La ladezza da la porta è almain 80 cm, la ladezza dal corridor  almain 1,2 m e la ladezza da la stgala almain 1,0 m.  Tar abitaziuns e tar chasas d'ina famiglia ch'existan gia, tar renovaziuns u en cas che  las mesiras che ston vegnir prendidas chaschunan custs supplementars  sproporziunads, èsi pussaivel da divergiar da questas pretensiuns en cas  excepziunals.      950.270-A1       2      4. Limita dals custs   Ils suandants custs da construcziun admissibels per projects che servan a meglierar  las relaziuns d'abitar en il territori da muntogna na dastgan betg vegnir surpassads  (art. 10 al. 4). Els correspundan ad in index dals custs da construcziun da 130,1  puncts (stadi da l'october 2021, regiun Svizra Orientala, basa october 1998 = 100  puncts).   Dumber da stanzas senza  cuschina, bogn e tualettas   Proprietad en condomini  fr.   Chasa en lingia e chasa  d'ina famiglia fr.   2 305 000.–    2,5 339 000.–    3 374 000.– 495 000.–   3,5 414 000.– 532 000.–   4 455 000.– 570 000.–   4,5 492 000.– 622 000.–   5 529 000.– 673 000.–   5,5 567 000.– 708 000.–   6 604 000.– 743 000.–   6,5 642 000.– 771 000.–   7  800 000.–   7,5  829 000.–     Per garaschas, per plazzas da parcar en ina halla u per plazzas da parcar al liber  vegnan per regla concedids ils suandants supplements:  per garascha u per plazza da parcar en ina halla 31 000.– francs  per plazza da parcar sut in tetg 19 000.– francs  per plazza da parcar al liber 8000.– francs   Ils custs da construcziun admissibels s'augmentan u sa reduceschan tut tenor l'index  dals custs da construcziun, regiun Svizra Orientala, mintgamai tenor il stadi da  l'october da l'onn precedent.    La finanziabladad e la supportabladad vegnan giuditgadas sin basa dals custs  d'investiziun. Las limitas dals custs pon vegnir fixadas pli autas u pli bassas tenor las  differenzas regiunalas (lieu da domicil, gener da construcziun).    	1. En general 	Art. 1 * Uffizi chantunal cumpetent 	Art. 2 Cumprova dal basegn 	Art. 3 Polizia da construcziun 	Art. 4 Midadas 	Art. 5 Utilisaziun per in auter intent 	Art. 6 Suspensiun 	Art. 6a * Limita d'entradas e da facultad 	Art. 7 * Adattaziun da la limita d'entradas e da facultad 	Art. 8 Contribuziun da terzas persunas  	2. Pretensiuns da construcziun minimalas e custs da construcziun admissibels 	Art. 9 Pretensiuns da construcziun, surfatscha d'abitar netta, surfatscha da las stanzas 	Art. 10 Limita dals custs 	Art. 11 Tegnair quint sco mesas stanzas * 	Art. 12 Divergenzas 	Art. 13 * Surpassament dals custs 	Art. 14 * …  	3. Geners da custs 	Art. 15 Custs d'investiziun 	Art. 16 Custs dal bain immobigliar, tschains dal dretg da construcziun 	Art. 17 Custs da construcziun  	4. Procedura 	Art. 18 * Dumondas  	5. Entrada en vigur 	Art. 19 Entrada en vigur   		2022-03-03T08:42:47+0100 	"7001 Chur" 	"Gesetzessammlung Kanton Graubünden"


abbreviation: LTD

pdf_content: 960.100 - Lescha davart la promoziun da la transfurmaziun digitala en il Grischun (LTD)    960.100   Lescha davart la promoziun da la transfurmaziun digitala  en il Grischun (LTD)  dals 18-06-2020 (versiun dals 01-01-2021)  Il Cussegl grond dal chantun Grischun1),  sa basond sin l'art. 31 al. 1 da la Constituziun chantunala2), suenter avair gì invista da la missiva da la Regenza dals 10 da favrer 20203),  concluda:  Art.  1 Intent e finamiras 1 Questa  lescha  ha  l'intent  da  promover  la  transfurmaziun  digitala  en  il  chantun  Grischun, en spezial per: a) augmentar  la  cumpetitivitad  e  la  forza  innovativa  dal  Grischun  sco  lieu   economic; b) render pli attractiv il Grischun sco lieu d'abitar e sco lieu economic; u c) avrir potenzials supplementars da valurisaziun en il Grischun.  Art.  2 Credit d'impegn general 1 Per promover la transfurmaziun digitala en il chantun Grischun en il senn da questa  lescha conceda il Cussegl grond in credit d'impegn general da 40 milliuns francs. 2 Il Cussegl grond fixescha quest credit en atgna cumpetenza.  Art.  3 Instruments da promoziun 1 Per promover la transfurmaziun digitala po il chantun, resguardond la neutralitad  areguard la concurrenza: a) conceder  contribuziuns  a  projects  d'interpresas  sco  er  d'instituziuns  e   d'organisaziuns;  1) PCG 2019/2020, 798 2) DG 110.100 3) pagina 1007  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   960.100    b) realisar e finanziar agens projects ed atgnas mesiras, nun che quels e quellas   stoppian vegnir finanziads tenor autras basas legalas;  c) constituir cooperaziuns u sa participar ad instituziuns, ad organisaziuns u a  purtaders e cofinanziar quellas e quels per realisar projects.  Art.  4 Dimensiun da la promoziun 1 Contribuziuns  pon  vegnir  concedidas  en  la  dimensiun  da  maximalmain  50  pertschient dals custs d'investiziun e da maximalmain 50 pertschient dals custs da  gestiun per ils emprims 5 onns da gestiun. 2 Agens  projects  ed  atgnas  mesiras  dal  chantun  pon  vegnir  finanziads  cumplainamain dal chantun. La finanziaziun dal manaschi è limitada a maximalmain  5 onns. 3 En  cas  da  cooperaziuns  e  da  participaziuns  po  il  chantun  cofinanziar  durant  maximalmain 5 onns la part dals custs che sa chatta en ses interess.  Art.  5 Organisaziun professiunala 1 Per  promover  la  transfurmaziun  digitala  nominescha  il  chantun  in'organisaziun  professiunala interdisciplinara ch'ademplescha cunzunt las suandantas incumbensas: a) identifitgar, inizialisar, accumpagnar e coordinar projects da digitalisaziun; b) sustegnair il chantun en sias incumbensas tenor questa lescha; c) examinar la realisabladad e l'efficacitad da projects da digitalisaziun; d) far recumandaziuns da promoziun; e) porscher  in  post  da  consultaziun  per  organisaziuns  da  branscha  pertutgant   dumondas davart la transfurmaziun digitala e davart projects da digitalisaziun. 2 Il chantun deleghescha questas incumbensas a terzas parts. Per quest intent po el   fundar – ensemen cun terzas parts – in purtader u sa participar ad in tal.  Art.  6 Giurisdicziun 1 Cunter  decisiuns  dals  Departaments  davart  prestaziuns  da  promoziun,  per  las  qualas i n'exista nagin dretg, poi vegnir fatg recurs tar la Regenza. Quella decida  definitivamain.  Art.  7 Rapports 1 La Regenza suttametta al Cussegl grond mintga onn in rapport davart las activitads  e davart las surdadas en il rom da questa lescha.  Art.  8 Valur temporala da la lescha 1 La  lescha  vala  fin  ch'il  credit  d'impegn  general  è  consumà  u  fin  ch'el  scada,  maximalmain fin ils 31 da december 2030.  2       960.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-06-2020 01-01-2021 relasch emprima versiun 2020-066   3     960.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-06-2020 01-01-2021 emprima versiun 2020-066  4     	Art. 1 Intent e finamiras 	Art. 2 Credit d'impegn general 	Art. 3 Instruments da promoziun 	Art. 4 Dimensiun da la promoziun 	Art. 5 Organisaziun professiunala 	Art. 6 Giurisdicziun 	Art. 7 Rapports 	Art. 8 Valur temporala da la lescha  		2020-12-21T15:13:01+0100 	"7001 Chur" 	"Gesetzessammlung Kanton Graubünden"


abbreviation: OTD

pdf_content: 960.110 - Ordinaziun davart la promoziun da la transfurmaziun digitala en il Grischun (OTD)    960.110   Ordinaziun davart la promoziun da la transfurmaziun  digitala en il Grischun (OTD)  dals 15-12-2020 (versiun dals 01-01-2021)  Sa basond sin l'art. 45 al. 1 da la Constituziun chantunala1)  relaschada da la Regenza ils 15 da december 2020  Art.  1 Cumpetenzas 1 La Regenza decida independentamain da la summa da las expensas davart: a) la concessiun da contribuziuns; b) la dimensiun dals meds finanzials per agens projects e per atgnas mesiras; c) la  part  chantunala  e  la  finanziaziun  en  il  rom  da  participaziuns  e  da   cooperaziuns. 2 Sin  ses  champ  da  cumpetenza  material  procura  mintga  departament  per  l'elavuraziun da las dumondas da promoziun. 3 Il Departament d'economia publica e fatgs socials: a) garantescha  la  budgetaziun  annuala  ed  il  rendaquint  annual  dals  meds   finanzials or dal credit d'impegn general; b) coordinescha ils rapports; c) fixescha eventuals ulteriurs process e fa prescripziuns administrativas.  Art.  2 Organisaziun professiunala 1 L'organisaziun professiunala vegn finanziada tras ina incarica da prestaziun. 2 Las dumondas da promoziun ston da princip vegnir preschentadas a l'organisaziun  professiunala  avant  che  quella  conceda  contribuziuns,  per  ch'ella  las  possia  giuditgar. 3 Il  departament  cumpetent  dumonda  per  regla  il  giudicament  da  l'organisaziun  professiunala avant ch'el realisescha agens projects u prenda atgnas mesiras ubain  avant ch'el fa part da cooperaziuns e da participaziuns.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   960.110    Art.  3 Premissas per la promoziun 1 Promovids pon mo vegnir  projects  che  gidan  a  cuntanscher  ina finamira  tenor  l'artitgel 1 da la lescha e che: a) cuntegnan  ina  transfurmaziun  da  process,  da  products,  da  servetschs  u  da   models  da  fatschenta,  che  sa  basa  sin  las  tecnologias  digitalas  u  che  pon  effectuar tals; u  b) intermedieschan cumpetenzas als umans, particularmain a las forzas da lavur,   e  qualifitgeschan  quels  d'inizialisar,  d'accumpagnar  e  da  realisar  ina  tala  transfurmaziun che sa basa sin las tecnologias digitalas.  2 Projects da manaschis singuls pon da princip vegnir promovids mo, sch'i po vegnir  spetgà in effect da multiplicatur per accelerar la transfurmaziun digitala u sche quai  è d'ina impurtanza speziala per il chantun u per las regiuns.  Art.  4 Subsidiaritad 1 La finanziaziun d'agens projects e d'atgnas mesiras è mo admissibla, sche tals na  pon betg vegnir promovids tras disposiziuns da leschas spezialas u sch'i n'èn betg  avant maun avunda meds finanzials sin in auter credit.  Art.  5 Inoltraziun da dumondas 1 Las dumondas da promoziun pon ubain vegnir inoltradas al departament cumpetent  ubain a l'organisaziun professiunala.  Art.  6 Rapport 1 Il rapport al Cussegl grond vegn fatg en il rom da la missiva tar il quint annual.  2       960.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-12-2020 01-01-2021 relasch emprima versiun 2020-067   3     960.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-12-2020 01-01-2021 emprima versiun 2020-067  4     	Art. 1 Cumpetenzas 	Art. 2 Organisaziun professiunala 	Art. 3 Premissas per la promoziun 	Art. 4 Subsidiaritad 	Art. 5 Inoltraziun da dumondas 	Art. 6 Rapport  		2020-12-21T14:45:29+0100 	"7001 Chur" 	"Gesetzessammlung Kanton Graubünden"


abbreviation: LRS

pdf_content: Lescha davart la responsabladad dal stadi (LRS)    170.050   Lescha davart la responsabladad dal stadi (LRS)  dals 05-12-2006 (versiun dals 01-01-2017)  Il cussegl grond dal chantun Grischun1),  sa basond sin ils art. 26 e 31 da la constituziun chantunala2), suenter avair gì invista da la missiva da la regenza dals 22 d'avust 20063),  concluda:  1. Disposiziuns generalas  Art.  1 Champ d'applicaziun 1 A questa lescha èn suttamess: a) * il chantun, las regiuns e las vischnancas sco er las ulteriuras corporaziuns da    dretg public e lur instituts autonoms (instituziuns publicas); b) ils organs da questas instituziuns publicas; c) las  persunas  ch'èn  en  il  servetsch  da  questas  instituziuns  publicas,  tar   l'execuziun da lur activitads uffizialas. 2 Resalvadas  restan  las  disposiziuns  dal  dretg  d'obligaziuns4) concernent  la  responsabladad  per  activitads  commerzialas  sco  er  las  disposiziuns  spezialas  da  responsabladad d'autras leschas. 3 Per  pretensiuns  d'indemnisaziun  da  procedura  penala  vers  il  chantun  vegnan  applitgadas  las  disposiziuns  davart  la  responsabladad  dal  stadi  mo,  sche  la  pretensiun n'è betg vegnida giuditgada en ina procedura penala. * 4 Uschenavant che questa lescha na cuntegna naginas prescripziuns, èn applitgablas  las  disposiziuns  dal  chapitel  dal  dretg  d'obligaziuns  davart  las  obligaziuns  che  resultan d'acts illegals (art. 41 ss.). *  1) PCG 2006/2007, 665 2) DG 110.100 3) pagina 1347 4) CS 220  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/220/rm   170.050    Art.  2 Noziuns 1 Sco organs (art. 1 al. 1 lit. b) valan las autoritads da questas instituziuns publicas  sco er las dretgiras. 2 Sco persunas ch'èn en il servetsch da questas instituziuns publicas (art. 1 al. 1 lit. c)   valan: a) tut  las  persunas  ch'èn  en  ina  relaziun  da  lavur  cun  questas  instituziuns   publicas; b) persunas, a las qualas questas instituziuns publicas han delegà l'adempliment   d'incumbensas.  2. Responsabladad da las instituziuns publicas  Art.  3 Donns chaschunads illegalmain 1 Las instituziuns publicas stattan bunas per in donn che vegn chaschunà illegalmain   a terzas persunas tras lur organs e tras persunas ch'èn en lur servetsch tar l'execuziun  da lur activitads uffizialas.  Art.  4 Donns chaschunads legalmain 1 Las instituziuns publicas stattan bunas per in donn che vegn chaschunà legalmain a  terzas persunas, sch'i vegn chaschunà in donn sproporziunadamain grond a singulas   u a paucas persunas e sch'i  na po betg vegnir  spetgà che la persuna donnegiada  stettia sezza buna per il donn. 2 La responsabladad da las instituziuns publicas per in agir legal croda, e quai en  spezial sche: a) las instituziuns publicas han agì en moda commerziala; b) la persuna donnegiada è stada il motiv per il donn tras ses agen agir. 3 Nua ch'igl existan regulaziuns da leschas spezialas, han quellas la precedenza.  Art.  5 Satisfacziun 1 Sche las premissas correspundentas èn dadas (art.  49 DO1)), han las instituziuns  publicas er da surpigliar prestaziuns da satisfacziun.  Art.  6 Cumpetenza e procedura 1 Dretgs  che  resultan  da  questa  lescha  vegnan  giuditgads  da  la  dretgira  administrativa en la procedura da plant. 2 Las partidas han da preschentar a la dretgira ils fatgs da la dispita giuridica. Sco  basa per sia procedura prenda la dretgira mo fatgs ch'èn vegnids fatgs valair a temp.  1) CS 220  2    http://db.clex.ch/link/Bund/220/rm    170.050   Art.  7 Reducziun ed exclusiun dal dretg 1 Sche la  persuna donnegiada  avess  pudì  impedir,  reducir  u  far  bun il  donn cun  applitgar meds legals u giuridics, ma ha tralaschà quai, decida la dretgira tenor liber  appreziar, sche ed en tge dimensiun ch'il plant duai vegnir protegì. 2 Sch'ina  disposiziun,  sch'ina  decisiun  u  sch'ina  sentenzia  vegn  midada  en  la  procedura da meds legals u en la procedura da surveglianza, stattan las instituziuns  publicas bunas mo en cas d'intenziun u da greva negligientscha da l'instanza bassa. 3 Per  donns  che  resultan  pervia  d'infurmaziuns  faussas  stattan  las  instituziuns  publicas bunas mo en cas d'intenziun u da greva negligientscha. 4 Per  donns  che  resultan  or  da  la  procedura  da  legislaziun  n'exista  nagina  responsabladad dal stadi.  Art.  8 Surannaziun 1 Il  dretg  sin  l'indemnisaziun  surannescha  suenter  in  onn  a  partir  dal  di  che  la  persuna  donnegiada  è  vegnida  a  savair  dal  donn u  da  la  persuna  che  sto  pajar  l'indemnisaziun, en mintga cas dentant suenter la scadenza da diesch onns dapi il di   che l'acziun donnegianta ha gì lieu. 2 Sch'il plant vegn deducì d'in act chastiabel, per il qual il dretg penal prescriva ina   surannaziun pli lunga, vala questa surannaziun er per la pretensiun civila.  Art.  9 Pliras instituziuns publicas 1 Sche pliras instituziuns publicas han donnegià communablamain ed illegalmain ina  terza persuna, stattan ellas bunas en moda solidara.  3. Responsabladad dals organs e da las persunas ch'èn en lur  servetsch  Art.  10 Exclusiun dal dretg direct da purtar plant 1 Il  dretg direct da la  terza persuna donnegiada da purtar plant  cunter  ils  organs  fallibels e cunter las persunas falliblas è exclus.  Art.  11 Donnegiar las instituziuns publicas 1 Ils organs e las persunas ch'èn en il servetsch da las instituziuns publicas stattan   buns envers quellas per il donn ch'els e ch'ellas chaschunan illegalmain cun violar   intenziunadamain u per greva negligientscha lur obligaziun uffiziala tar l'execuziun  da lur activitads uffizialas. 2 La  responsabladad  vala  en  medema  maniera  per  indemnisaziuns  da  procedura  penala da la persuna inculpada. *   3     170.050    Art.  12 Donns che vegnan chaschunads communablamain 1 Per  donns  che  vegnan  chaschunads  communablamain  stattan  ils  organs  da  las  instituziuns publicas e las persunas ch'èn en lur servetsch buns communablamain. 2 Ils dretgs vegnan fatgs valair a norma da la culpa.  Art.  13 Reducziun da la pretensiun d'indemnisaziun, renunzia 1 La  pretensiun  d'indemnisaziun  po  vegnir  reducida  u  i  po  vegnir  renunzià  dal  tuttafatg a tala, sche la persuna ch'è obligada da star buna vegniss en las stretgas en   cas ch'ella stuess indemnisar l'entir donn.  Art.  14 Cumpetenza e procedura 1 Dretgs che resultan da questa lescha cunter organs da las instituziuns publicas e  cunter  persunas  ch'èn  en  lur  servetsch  vegnan  giuditgads  da  la  dretgira  administrativa en la procedura da plant. 2 Igl  è  admissibel  da  far  valair  sin  via  d'adesiun  las  pretensiuns  civilas  tenor  il   cudesch da procedura penala1). *  Art.  15 Surannaziun 1 Il  dretg da prender regress surannescha suenter la scadenza d'in onn dapi che la   responsabladad è vegnida eruida tras ina sentenzia giudiziala u tras in'enclegientscha  giudiziala,  en  mintga  cas  dentant  suenter  la  scadenza  da  tschintg  onns  dapi  la  constataziun u dapi la renconuschientscha da la responsabladad.  4. Disposiziuns finalas  Art.  16 Aboliziun da relaschs 1 Cun  l'entrada  en  vigur  da  questa  lescha  vegn  abolida  la  lescha  davart  la  responsabladad da las autoritads, dals funcziunaris e da las corporaziuns da dretg  public dals 29 d'october 19442).  Art.  17 Midada dal dretg vertent3)  Art.  18 Dretg transitoric 1 Per las proceduras ch'èn pendentas il mument che questa lescha entra en vigur vala   la procedura tenor il dretg vertent.  1) CS 312.0 2) vDG 57 e CUL 1994, 3001 3) Las midadas dal dretg vertent na vegnan betg inditgadas.  4    http://db.clex.ch/link/Bund/312.0/rm    170.050   Art.  19 Referendum ed entrada en vigur 1 Questa lescha è suttamessa al referendum facultativ3). 2 La regenza fixescha il termin da l'entrada en vigur4).  3) Il  termin da referendum è scadì ils 14 da mars 2007. Entaifer quest termin n'èn vegnids  inoltrads nagins referendums.  4) messa en vigur cun CR dals 16 d'avrigl 2007 per il 1. da matg 2007   5     170.050    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-12-2006 01-05-2007 relasch emprima versiun - 16-06-2010 01-01-2011 Art. 1 al. 3 midada 2010, 2402 16-06-2010 01-01-2011 Art. 1 al. 4 integraziun 2010, 2402 16-06-2010 01-01-2011 Art. 11 al. 2 integraziun 2010, 2402 16-06-2010 01-01-2011 Art. 14 al. 2 midada 2010, 2402 13-01-2015 01-01-2016 Art. 1 al. 1, a) midada 2015-005 02-02-2016 01-01-2017 Art. 1 al. 1, a) midada 2016-001  6       170.050   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-12-2006 01-05-2007 emprima versiun - Art. 1 al. 1, a) 13-01-2015 01-01-2016 midada 2015-005 Art. 1 al. 1, a) 02-02-2016 01-01-2017 midada 2016-001 Art. 1 al. 3 16-06-2010 01-01-2011 midada 2010, 2402 Art. 1 al. 4 16-06-2010 01-01-2011 integraziun 2010, 2402 Art. 11 al. 2 16-06-2010 01-01-2011 integraziun 2010, 2402 Art. 14 al. 2 16-06-2010 01-01-2011 midada 2010, 2402   7    	1. Disposiziuns generalas 	Art. 1 Champ d'applicaziun 	Art. 2 Noziuns  	2. Responsabladad da las instituziuns publicas 	Art. 3 Donns chaschunads illegalmain 	Art. 4 Donns chaschunads legalmain 	Art. 5 Satisfacziun 	Art. 6 Cumpetenza e procedura 	Art. 7 Reducziun ed exclusiun dal dretg 	Art. 8 Surannaziun 	Art. 9 Pliras instituziuns publicas  	3. Responsabladad dals organs e da las persunas ch'èn en lur servetsch 	Art. 10 Exclusiun dal dretg direct da purtar plant 	Art. 11 Donnegiar las instituziuns publicas 	Art. 12 Donns che vegnan chaschunads communablamain 	Art. 13 Reducziun da la pretensiun d'indemnisaziun, renunzia 	Art. 14 Cumpetenza e procedura 	Art. 15 Surannaziun  	4. Disposiziuns finalas 	Art. 16 Aboliziun da relaschs 	Art. 17 Midada dal dretg vertent3) 	Art. 18 Dretg transitoric 	Art. 19 Referendum ed entrada en vigur   		2018-06-06T04:22:08+0200 	"7001 Chur" 	"Gesetzessammlung Kanton Graubünden"


title: Lescha davart il cussegl grond

abbreviation: LCG

pdf_content: 170.100 - Lescha davart il cussegl grond (LCG)    170.100   Lescha davart il cussegl grond (LCG)  dals 08-12-2005 (versiun dals 01-10-2021)  Il cussegl grond dal chantun Grischun1),  sa basond sin ils art. 27 al. 5, 28 al.  3, 31, 32 al. 3 e 49 al.  2 da la constituziun  chantunala2), suenter  avair  gì  invista  dal  rapport  da  la  conferenza  da  las  presidentas  e  dals   presidents dals 19 da settember 2005,  concluda:  1. Elecziun e constituziun  Art.  1 * …  Art.  2 * …  Art.  3 * …  Art.  4 * …  Art.  5 * …  Art.  6 Sessiuns 1 Il cussegl grond sa raduna a las sessiuns fixadas en l'urden da gestiun3). 2 Ulteriuras  sessiuns  han  lieu,  sch'il  cussegl  grond  u  sche  la  conferenza  da  las  presidentas  e  dals  presidents  las  decidan  u  sche  almain  20  commembras  u  commembers dal cussegl grond las pretendan.  1) PCG 2005/2006, 818 2) DG 110.100 3) DG 170.140  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/170.140/rm   170.100    Art.  7 * Cumenzament da la perioda d'uffizi 1 La perioda d'uffizi cumenza mintgamai l'emprim di da la sessiun d'avust suenter las  novas elecziuns.  Art.  8 Sesida constitutiva 1 La presidenta  vertenta  u il  president  vertent dal cussegl grond convochescha il   cussegl grond nov elegì a la sesida constitutiva.  Art.  9 Elecziun dal presidi 1 Suenter l'avertura da la sesida constitutiva respectivamain da l'emprima sessiun d'in  nov  onn  d'uffizi  succeda  l'elecziun  da  la  presidenta  u  dal  president  e  da  la  vicepresidenta u dal vicepresident dal cussegl grond. 2 La persuna che presidiescha il cussegl grond porta il titel "presidenta dal cussegl   grond" u "president dal cussegl grond". 3 L'elecziun dal presidi succeda per in onn d'uffizi.  Art.  10 Saramentaziun ed empermischun d'uffizi 1 La  pli  veglia  da  las  commembras  preschentas  u  il  pli  vegl  dals  commembers  preschents ch'èn il pli ditg en uffizi respectivamain la presidenta u il president dal  cussegl grond che sa retira, prenda encunter – al cumenzament da la perioda d'uffizi   u da la sessiun – il sarament u l'empermischun d'uffizi da las commembras e dals   commembers dal cussegl grond sco er da las suppleantas e dals suppleants ch'èn  preschents per l'emprima giada dapi lur elecziun u reelecziun e – suenter sia elecziun   tras  il  cussegl  grond –  il  sarament  u  l'empermischun d'uffizi  da  la  nov  elegida   presidenta u dal nov elegì president dal cussegl grond. * 2 Da tgi  che fa part  dal cussegl grond per l'emprima giada pir pli  tard prenda la  presidenta u il  president dal cussegl grond encunter posteriuramain il sarament u  l'empermischun d'uffizi. * 3 … *  Art.  11 Indicaziuns davart las activitads da las commembras e dals  commembers dal cussegl grond  1 Tar  l'entrada  en  il  cussegl  grond  orientescha  mintga  commembra  e  mintga  commember dal cussegl grond la conferenza da las presidentas e dals presidents en  scrit davart: a) sia activitad professiunala; b) sia  activitad  en  gremis  da  direcziun  e  da  surveglianza  da  corporaziuns,    instituts e fundaziuns dal dretg public u dal dretg privat; c) funcziuns permanentas da direcziun e da cussegliaziun per gruppas d'interess   grischunas, svizras ed internaziunalas.  2       170.100   2 Las midadas vegnan registradas dal secretariat dal cussegl grond al cumenzament  da mintga onn d'uffizi.  Il register davart las activitads da las commembras e dals   commembers dal cussegl grond è public.  Art.  12 Secret d'uffizi 1 Las commembras ed ils commembers dal cussegl grond èn obligads a la discreziun  en  fatschentas  uffizialas,  uschenavant  ch'igl  exista  in  interess  public  u  privat  predominant  da  tegnair  secret  las  fatschentas  tenor  la  lescha  da  transparenza  u  sch'ina disposiziun legala speziala prevesa quai. *  2. Organisaziun  2.1. PRESIDI  Art.  13 Presidi 1 La presidenta u il president dal cussegl grond prepara las sesidas dal cussegl grond  e da la conferenza da las presidentas e dals presidents, las maina e procura per lur  andament ordinà. 2 Ella u el represchenta il cussegl grond vers anora e maina la correspundenza cun la  regenza. 3 La vicepresidenta u il vicepresident dal cussegl grond surpiglia l'incumbensa da la  presidenta  respectivamain  dal  president  dal  cussegl  grond,  sche  quella  u  quel  è  impedì. 4 Sche la presidenta u il president dal cussegl grond e sche la vicepresidenta u il   vicepresident  dal  cussegl  grond  èn  impedids,  vegn  il  presidi  surpiglià  da  la   commembra preschenta ch'è stada sco ultima la presidenta dal cussegl grond u dal   commember preschent ch'è stà sco ultim il president dal cussegl grond.  2.2. CONFERENZA DA LAS PRESIDENTAS E DALS  PRESIDENTS  Art.  14 Cumposiziun 1 Da la conferenza da las presidentas e dals presidents fan part d'uffizi la presidenta u  il president dal cussegl grond sco parsura, la vicepresidenta u il vicepresident dal  cussegl grond e las presidentas u ils presidents da las fracziuns ch'èn represchentadas  en il cussegl grond respectivamain – en cas d'impediment – lur suppleantas u lur  suppleants. 2 La chanceliera u il chancelier e la manadra u il manader dal secretariat dal cussegl  grond prendan part da las sesidas cun vuschs consultativas.   3     170.100    Art.  15 Posiziun 1 La  conferenza  da  las  presidentas  e  dals  presidents  è  l'organ  directiv  e  da  coordinaziun dal cussegl grond.  2.3. FRACZIUNS  Art.  16 Constituziun ed incumbensa 1 Tschintg u dapli commembras u commembers dal cussegl grond pon s'unir ad ina  fracziun. 2 Las fracziuns predelibereschan las fatschentas da la sessiun.  2.4. CUMISSIUNS  Art.  17 Activitad en general 1 Las  cumissiuns  adempleschan  las  incumbensas  surdadas  ad  ellas,  tractan  las  fatschentas  dal  cussegl  grond assegnadas ad ellas,  fan ils  scleriments  necessaris,   rapportan al cussegl grond e fan propostas. 2 Ellas han il dretg da refusar ina giada projects da la regenza – avant ch'els vegnian   tractads en il cussegl grond – per la repassada. Il cussegl grond sto vegnir infurmà   curtamain da quai. 3 En lur champ da cumpetenza ston ellas vegnir participadas a la negoziaziun da   contracts impurtants interchantunals ed internaziunals.  Art.  18 Cumissiuns permanentas 1 Il cussegl grond elegia al cumenzament da mintga perioda d'uffizi las commembras  ed  ils  commembers  da  las  cumissiuns  permanentas  or  dal  ravugl  dal  cussegl.  Elegibels  en  cumissiuns  da  surveglianza  èn  tut  las  commembras  e  tut  ils  commembers dal cussegl grond che n'èn betg parents u quinads cun ina commembra  u cun in commember da la regenza en il senn da l'urden da recusaziun. 2 El fixescha independentamain las grondezzas da las cumissiuns, uschenavant che  quellas n'èn betg fixadas tras ina lescha u tras in'ordinaziun. 3 La durada d'uffizi da las commembras e dals commembers da la cumissiun importa  quatter onns. 4 Per las presidentas e per ils presidents da las cumissiuns importa la perioda d'uffizi  per regla dus onns. Las cumissiuns permanentas sa constitueschan sezzas. *  4       170.100   Art.  19 Cumissiuns temporaras 1 Il  cussegl  grond  po  nominar  cumissiuns  temporaras  per  la  predeliberaziun  da  fatschentas,  numnadamain  sch'ina  fatschenta  na  pertutga  betg  il  champ  d'incumbensas  d'ina  cumissiun  permanenta  u  per  cuntanscher  in'occupaziun  equilibrada  da  las  cumissiuns  permanentas.  Las  cumissiuns  temporaras  sa  constitueschan sezzas.  Art.  20 Cumissiun d'inquisiziun parlamentara 1 Sche eveniments  da gronda impurtanza en l'administraziun publica u giudiziala  basegnan in scleriment spezial, po il cussegl grond incaricar – suenter avair consultà  la  regenza  respectivamain  las  autoritads  giudizialas  supremas  –  ina  cumissiun  d'inquisiziun parlamentara. 2 La cumissiun d'inquisiziun parlamentara eruescha ils fatgs e procura per ulteriuras  basas da giudicament. Ella rapporta al cussegl grond e fa ina proposta.  Art.  21 Correspundenza tranter las cumissiuns 1 Las cumissiuns èn cumissiuns directivas en lur sectur da strategia, da controlla ed   en lur sectur spezial. Ellas procuran che ulteriuras cumissiuns interessadas possian  cooperar a la furmaziun da l'opiniun. 2 La cooperaziun po succeder en furma da rapports en scrit u d'audienzas a bucca.  2.5. SERVETSCHS DAL CUSSEGL GROND E  PROTOCOLLAZIUN  Art.  22 Chanzlia chantunala 1 La chanzlia chantunala è il post da stab general dal cussegl grond.  Art.  23 Secretariat dal cussegl grond 1 Il secretariat dal cussegl grond stat a disposiziun als organs dal cussegl grond sco  er  a  singulas  commembras  u  a  singuls  commembers  dal  cussegl  grond  per  l'adempliment da lur lavur parlamentara.  Art.  24 * …   5     170.100    2.6. INDEMNISAZIUN DA LAS COMMEMBRAS E DALS  COMMEMBERS DAL CUSSEGL GROND E DA LAS  FRACZIUNS  Art.  25 Schurnadas, indemnisaziuns da las spesas ed indemnisaziuns a las  fracziuns  1 L'autezza da las schurnadas e da las indemnisaziuns da las spesas per la presidenta  u per il president e per las commembras u per ils commembers sco er la contribuziun   respectiva als custs da las fracziuns per las lavurs da secretariat e per la preparaziun   da las fatschentas dal cussegl grond vegnan fixadas cun in'ordinaziun dal cussegl  grond.  3. Dretgs d'infurmaziun e secret d'uffizi  3.1. COMMEMBRAS E COMMEMBERS DAL CUSSEGL  GROND  Art.  26 Dretg da survegnir infurmaziuns e da prender invista da las actas 1 Las  commembras  ed  ils  commembers  dal  cussegl  grond  han  il  dretg  envers   l'administraziun da survegnir infurmaziuns en il rom da lur lavur parlamentara e cun  resalva dal secret d'uffizi. 2 Ellas ed els pon prender invista dals documents davart las fatschentas dal cussegl   grond, uschenavant che quels n'èn betg suttamess al secret d'uffizi. 3 Sche l'infurmaziun u sche l'invista da las actas vegn refusada dal tuttafatg u per  part, decida la conferenza da las presidentas e dals presidents suenter avair consultà  a bucca la commembra u il commember dal cussegl grond e la regenza.  3.2. CUMISSIUNS  Art.  27 En general 1. dretg da survegnir infurmaziuns e da prender invista da las actas  1 Per giuditgar las fatschentas assegnadas ad ellas han las cumissiuns il dretg da sa   procurar las infurmaziuns cunvegnentas e da prender invista da las actas uffizialas  necessarias suenter avair consultà la regenza, las autoritads giudizialas supremas u  las cumissiuns da surveglianza per las notaras e per ils notars e per las advocatas e   per ils advocats.  6       170.100   2 Ils  dretgs  d'infurmaziun  e  da  controlla  ch'existan  tenor  questa  part  envers  las  dretgiras ed envers las cumissiuns da surveglianza per las notaras e per ils notars e  per las advocatas e per ils advocats sa refereschan en mintga cas mo a dumondas da   la gestiun e da l'administraziun giudiziala.  Art.  28 2. ulteriurs dretgs da survegnir infurmaziuns 1 En il rom da lur incumbensa pon las cumissiuns ultra da quai: a) dumandar – cun il  consentiment da la scheffa u dal schef dal departament    respectiv  –  referendarias  u  referendaris  da  l'administraziun  davart  la  fatschenta;  b) far inspecziuns; c) consultar expertas u experts d'ordaifer per dumandar quellas u quels u per dar   l'incumbensa a quellas u a quels da far expertisas; d) consultar represchentantas u represchentants da circuls interessads.  Art.  29 Cumissiun da gestiun 1. en general  1 La cumissiun da gestiun ha tut ils dretgs d'infurmaziun ch'ella dovra per ademplir   las incumbensas surdadas ad ella. 2 Ils dretgs d'infurmaziun existan envers tut ils posts da l'administraziun chantunala  ed envers tut las instituziuns chantunalas da dretg public, uschenavant che quellas u  quels èn suttamess a la surveglianza suprema dal chantun. 3 Tar  las  ulteriuras  instituziuns sa  restrenschan ils  dretgs  d'infurmaziun a  quellas  fatschentas che vegnan subvenziunadas directamain u indirectamain dal chantun. 4 En il sectur da la giustia sa restrenscha la surveglianza da la cumissiun da gestiun  als aspects finanzials. En quest sectur dispona la cumissiun da gestiun dals medems  dretgs spezials d'infurmaziun sco la cumissiun per giustia e segirezza. *  Art.  30 2. documents d'examinaziun e dretg da prender invista da las actas 1 La cumissiun da gestiun è autorisada da pretender actas da la regenza e da prender  invista da tut las actas chantunalas, sche quellas èn impurtantas per ademplir sias  incumbensas.  Art.  31 3. infurmaziuns e rapports 1 La  cumissiun  da  gestiun  po  envidar  tar  tut  las  fatschentas  commembras  u  commembers da la regenza a sias sesidas. Questas u quests ston dar a la cumissiun  da  gestiun  tut  las  infurmaziuns  ch'èn  necessarias  per  pudair  ademplir  sias  incumbensas.  Ellas  u  els  èn  autorisads  da  consultar  lur  collavuraturas  e  lur   collavuraturs. 2 Suenter avair orientà ordavant la scheffa u il schef dal departament cumpetent po la  cumissiun da gestiun er ir directamain tar ils posts da servetsch e tar las interpresas  publicas dal chantun per infurmaziuns utilas.   7     170.100    3 Per fatschentas spezialas po la cumissiun da gestiun pretender da la regenza e da  las singulas scheffas u dals singuls schefs dals departaments rapports e posiziuns en  scrit.  Art.  32 4. inspecziuns e visitaziuns 1 La cumissiun da gestiun è autorisada – per regla suenter avair orientà ordavant la  scheffa u il schef dal departament cumpetent – da far inspecziuns e visitaziuns en  l'administraziun chantunala, tar las interpresas publicas e tar las instituziuns, a las   qualas  il  chantun  surdat  incumbensas  publicas  u  paja  contribuziuns  finanzialas  considerablas.  Art.  33 5. interrogaziuns 1 Per  sclerir  cas  grevs ed  impurtants  po  la  cumissiun  da  gestiun –  suenter  avair  orientà la scheffa u il schef dal departament cumpetent – interrogar mintga persuna  da l'administraziun ed ulteriuras persunas, uschenavant che quellas èn incaricadas  directamain cun incumbensas da dretg public dal chantun.  Sin dumonda po quai  esser il cas er senza la preschientscha d'ina persuna superiura. 2 Da las decleraziuns vardaivlas na dastgan resultar nagins dischavantatgs per las  persunas interrogadas.  Art.  34 Cumissiun per giustia e segirezza; dretgs spezials da survegnir  infurmaziuns  1 Da la dretgira chantunala e da la dretgira administrativa sco er da las cumissiuns da  surveglianza per las notaras e per ils notars e per las advocatas e per ils advocats po  la cumissiun per giustia e segirezza – en il rom da sia surveglianza concernent la   gestiun  e  l'administraziun  giudiziala,  sche  quai  è  d'impurtanza per  ademplir  sias  incumbensas, ed ultra dals dretgs generals da survegnir infurmaziuns ch'èn previs   per las cumissiuns spezialas – cunzunt: * a) pretender rapports en scrit; b) clamar las presidentas u ils presidents a las tractativas e dumandar ellas u els   davart ils rapports da gestiun; c) pretender l'extradiziun d'actas e prender invista da tut las actas; d) far inspecziuns, e quai per regla suenter avair orientà la presidenta cumpetenta   u il president cumpetent; e) tadlar  mintga persuna da  l'administraziun giudiziala  u  da l'autoritad,  er  en   absenza  da  la  superiura  respectivamain  dal  superiur  u  da  la  presidenta  respectivamain  dal  president,  e  quai  per  regla  suenter  avair  orientà  la   presidenta cumpetenta u il president cumpetent.  2 Las presidentas u ils presidents ston dar a la cumissiun per giustia e segirezza tut ils  scleriments ch'èn necessaris per ch'ella possia ademplir sia incumbensa.  8       170.100   Art.  35 Cumissiun d'inquisiziun parlamentara 1 La cumissiun d'inquisiziun parlamentara po: a) interrogar persunas da l'administraziun sco perditgas; b) dumandar persunas che dattan infurmaziuns; c) sa procurar infurmaziuns a bucca ed en scrit d'uffizis, da commembras u da   commembers d'autoritads e da persunas da l'administraziun; d) consultar expertas u experts; e) pretender l'extradiziun da tut las actas uffizialas ch'ella dovra per ademplir sia    incumbensa; f) far inspecziuns. 2 Per l'interrogaziun da perditgas valan confurm al senn las disposiziuns respectivas  da la procedura civila1)  3.3. SECRET D'UFFIZI  Art.  36 Liberaziun 1. en general  1 Commembras e commembers  da la  regenza e persunas da l'administraziun pon  vegnir liberads tras la regenza dal secret d'uffizi per dar scleriments e pon vegnir   autorisads  d'extrader  actas  uffizialas  ch'èn  suttamessas  al  secret  d'uffizi.  Tar  derschadras  u  tar  derschaders  e  tar  persunas  da  l'administraziun  giudiziala  èn  cumpetentas las autoritads giudizialas supremas per quai.  Art.  37 2. visavi cumissiuns 1 Sche l'autoritad insista sin il secret d'uffizi, motivescha ella sia decisiun per mauns  da la cumissiun. Empè da dar scleriments u d'extrader las actas po ella far in rapport  spezial. 2 Sch'ina cumissiun insista suenter la decisiun da l'autoritad sin ses giavisch che las   actas vegnian extradidas, ston las actas vegnir assegnadas ad ella.  Art.  38 3. visavi la cumissiun d'inquisiziun parlamentara 1 Ina  liberaziun  dal  secret  d'uffizi  croda,  sche  la  cumissiun  d'inquisiziun  parlamentara  giavischa scleriments  e  l'extradiziun  da  las  actas  sco er  sch'ella  fa   interrogaziuns.  1) DG 320.000   9   https://www.gr-lex.gr.ch/data/320.000/rm   170.100    4. Urden general da procedura  Art.  39 Convocaziun 1 La  presidenta  u  il  president  dal  cussegl  grond  convochescha  il  cussegl  grond  mintgamai almain 14 dis avant l'avertura.  Art.  40 Substituziun 1 Sch'ina commembra u in commember è impedì da prender part d'ina sessiun dal   cussegl  grond,  po  ella  u  el  vegnir  remplazzà  d'ina  suppleanta  u  d'in  suppleant.  Davart l'admissiun decida il cussegl grond, sch'i vegn fatg recurs cunter quai.  Art.  41 Abilitad da decider 1 Per pudair prender conclus valaivels sto almain la mesadad da tut las commembras  e da tut ils commembers esser preschenta tar la tractativa e tar la votaziun. 2 Uschenavant che la mesadad dal dumber da commembras e da commembers na po  betg vegnir cuntanschida pervia da motivs da recusaziun legals, è il cussegl grond  tuttina abel da decider.  Art.  42 Obligaziun da preschientscha 1 Las commembras ed ils commembers èn obligads da sa participar regularmain a las   sesidas. Impediments ston vegnir communitgads a la presidenta u al president.  Art.  43 Recusaziun 1 Tar  il  tractament  da  fatschentas  ston  commembras  u  commembers  dal  cussegl  grond prender recusaziun en il cussegl ed en las cumissiuns, sch'ellas sezzas u els  sezs, lur conjugal, lur partenaria registrada u lur partenari registrà, ina persuna, cun  la quala ellas u els mainan facticamain ina communitad da vita, u ina da lur parentas   u quinadas respectivamain in da lur parents u quinads fin al  segund grad han in  interess  privat  direct  d'in  conclus  dal  cussegl  grond.  Tar  relaschs  e  tar  conclus  generalmain impegnativs n'exista nagina obligaziun da recusaziun. 2 Commembras e  commembers  da cumissiuns da surveglianza ston ultra  da quai  prender recusaziun, sch'ellas u els: a) stattan – en il senn da l'urden da recusaziun general – en ina relaziun cun ina   persuna, da la quala la funcziun uffiziala u la lavur speziala vegn examinada u  giuditgada;  b) appartegnan  a  l'organ  d'ina  instituziun  ch'è  suttamessa  a  la  surveglianza  suprema  dal  cussegl  grond  en  tut  las  fatschentas  che  pertutgan  questa  instituziun.  3 L'urden  da  recusaziun  per  las  commembras  e  per  ils  commembers  dal  cussegl  grond vegn applitgà er per la protocollista u per il protocollist.  10       170.100   4 Davart  dumondas da recusaziun decidan il  cussegl  grond e  las  cumissiuns cun  exclusiun da las persunas pertutgadas.  Art.  44 Publicitad 1 Il  cussegl  grond  po  excepziunalmain  concluder  da  manar  las  tractativas  cun  exclusiun da la publicitad. Davart quai vegn decidì cun scrutini.  Art.  44a * Surveglianza cun video 1 Sin  ordinaziun  da  la  conferenza  da  las  presidentas  e  dals  presidents  pon  las  localitads en l'edifizi dal cussegl grond a Cuira vegnir survegliadas cun cameras da   video. La surveglianza serva exclusivamain a sclerir fatgs penalmain relevants. 2 Las registraziuns da video vegnan arcunadas e – sch'i n'è betg avant maun entaifer   72 uras suenter la fin da la sessiun ina disposiziun en scrit d'in organ da persecuziun  penala – stizzadas dal secretariat dal cussegl grond entaifer 120 uras suenter la fin da  la sessiun.  Art.  45 * …  5. Objects da tractativa  5.1. INTERVENZIUNS PARLAMENTARAS  Art.  46 Conclus da princip 1 Il cussegl grond po prender conclus da princip en ses agen champ da cumpetenza  sco er davart las planisaziuns da la regenza. 2 Quests conclus obligheschan l'organ cumpetent da planisar en la direcziun dada u  da sviluppar schliaziuns. 3 Conclus da princip pon vegnir proponids mo da cumissiuns, da fracziuns e da la  regenza.  Art.  47 Incumbensa 1 L'incumbensa envida la regenza: a) da sustegnair il cussegl grond tar l'execuziun d'atgnas cumpetenzas; b) da prender sezza mesiras. L'incumbensa tenor la litera a ha l'effect d'ina instrucziun, quella tenor la litera b  l'effect d'ina directiva. 2 Cumissiuns, fracziuns u almain 20 commembras u commembers dal cussegl grond  pon inoltrar ina incumbensa.   11     170.100    Art.  48 Dumonda 1 La dumonda pretenda scleriments da la regenza davart fatschentas impurtantas.  Art.  49 Ura da dumondas 1 Durant l'ura da dumondas pon commembras u commembers dal cussegl grond far   dumondas che pertutgan in sectur spezial e che sa laschan respunder facilmain.  Art.  50 Proposta da prender in conclus direct 1 Cun la proposta da prender in conclus direct po vegnir pretendì ch'il cussegl grond  prendia in conclus en il sectur da sia atgna cumpetenza. 2 L'object  d'ina  tala  proposta  po  esser  en  spezial  l'execuziun  dals  dretgs  da  cundecisiun da la confederaziun.  Art.  51 Iniziativa parlamentara 1 Cun l'iniziativa parlamentara po vegnir inoltrà in sboz elavurà per relaschar, per  midar u per abolir ina disposiziun da la constituziun, ina lescha, in'ordinaziun dal   cussegl grond u in conclus dal cussegl grond.  5.2. RECURS  Art.  52 Cumpetenza 1 Il cussegl grond giuditgescha ils recurs ch'èn assegnads expressivamain ad el tras la  lescha. Per la procedura vegnan applitgadas confurm al senn las disposiziuns da la   lescha davart la giurisdicziun administrativa1). * 2 L'instrucziun è chaussa da la cumissiun per giustia e segirezza.  Art.  53 Scrittiras giuridicas 1 La decisiun contestada, l'inoltraziun dal recurs al cussegl grond e las consultaziuns  latiers  vegnan  stampadas  u  copiadas  a  quint  da  las  partidas  e  tramessas  a  las   commembras ed als commembers dal cussegl grond. 2 En connex cun l'adossament dals custs da stampa po il cussegl grond conceder en  cas spezials ina reducziun dals custs fin a la mesadad a quint dal chantun.  Art.  54 Decisiun 1 Il cussegl grond decida suenter avair consultà l'expertisa da la cumissiun sin basa  da las actas.  1) DG 370.100  12    https://www.gr-lex.gr.ch/data/370.100/rm    170.100   Art.  55 Custs 1 A medem temp sco la fatschenta principala decida il cussegl grond er davart la  repartiziun dals custs relaschads en emprima ed en segunda instanza sco er davart   l'indemnisaziun da las spesas a las partidas. 2 A talas ed a tals che recurran da levsenn po il cussegl grond ultra da quai imponer   ina multa fin 500 francs.  5.3. RECURS DA SURVEGLIANZA  Art.  56 Instrucziun e proposta 1 Recurs  da  surveglianza  cunter  la  regenza  drizzads  al  cussegl  grond  vegnan  instruids da la cumissiun da gestiun, tals cunter la dretgira chantunala e la dretgira   administrativa vegnan instruids da la cumissiun per giustia e segirezza. * 2 La cumissiun che instruescha fa tut  ils  scleriments utils e suttametta al  cussegl  grond in rapport ed ina proposta per la proxima sessiun. 3 Per la procedura vegnan applitgadas confurm al senn las disposiziuns da la lescha  davart la giurisdicziun administrativa1). *  5.4. ELECZIUNS  Art.  57 Cumpetenzas electoralas 1 Il  cussegl  grond  elegia  tenor  la  constituziun  chantunala2) ses  organs  e  sias  cumissiuns,  il  presidi  da  la  regenza,  las  commembras ed  ils  commembers  da  la   dretgira  chantunala  e  da  la  dretgira  administrativa  sco  er  ulteriuras  titularas  ed  ulteriurs titulars d'uffizis a norma da la legislaziun, e quai per regla cun resguardar  las fracziuns confurm a lur fermezza.  Art.  58 Elecziun cun scrutini 1 Elecziuns en il senn da l'artitgel 57 vegnan fatgas en scrit ed en moda secreta. 2 Elecziuns en cumissiuns dal cussegl grond èn exceptadas dal princip da l'elecziun   en scrit e da l'elecziun secreta. Per quellas vala la votaziun averta, premess ch'i n'èn   betg  avant  maun  pli  bleras  propostas  electoralas  che  mandats  che  ston  vegnir   occupads.  1) DG 370.100 2) DG 110.100   13   https://www.gr-lex.gr.ch/data/110.100/rm https://www.gr-lex.gr.ch/data/370.100/rm   170.100    5.5. RESOLUZIUN  Art.  59 Premissas e procedura 1 En  fatschentas  impurtantas  per  il  chantun  po  il  cussegl  grond  relaschar   manifestaziuns  (resoluziuns).  Sbozs  per  talas  ston  vegnir  inoltrads  en  scrit  a  la  conferenza da las presidentas e dals presidents, er per mauns da la regenza. 2 Quels ston purtar las suttascripziuns d'almain 25 commembras e commembers dal  cussegl grond.  6. Correspundenza tranter la regenza ed il cussegl grond  6.1. PLANISAZIUNS POLITICAS E STRATEGICAS  Art.  60 Princip 1 Il cussegl grond e la regenza coopereschan tar planisaziuns politicas e strategicas. 2 La  basa  vegn  elavurada  ed  utilisada  communablamain  e  planisaziuns  vegnan  coordinadas areguard il cuntegn. 3 Las cumpetenzas dals singuls organs restan garantidas.  Art.  61 Instruments 1. finamiras e princips politics  1 Avant mintga perioda da planisaziun per il program da la regenza e per il plan da  finanzas relascha il cussegl grond finamiras e princips politics surordinads. 2 Questas finamiras e maximas sto la regenza metter sco basa per l'elavuraziun dal  program da la regenza e dal plan da finanzas.  Art.  62 2. program da la regenza e plan da finanzas 1 Il program da la regenza ed il plan da finanzas fixeschan ils puncts centrals sco er il   rom finanzial per la perioda da planisaziun. * 2 Per mintga perioda da planisaziun concluda il  cussegl grond la structura da las  gruppas da products. Sin proposta da la regenza po el concluder midadas entaifer la  perioda da planisaziun. * 3 … * 4 … *  14       170.100   Art.  62a * 3. PIFI 1 Sa basond sin il program da la regenza e sin il plan da finanzas vegn elavurà il plan  d'incumbensas e da finanzas integrà (PIFI). En il senn d'ina vista cumplessiva collia  el  las  incumbensas  e  las  finanzas  e  vegn  repassà  annualmain  sco  planisaziun  successiva.  Art.  63 * 4. effect 1 Il cussegl grond definescha periodicamain l'effect per mintga gruppa da products  ch'è fixada en il preventiv global. 2 Il cussegl grond fixescha uschia il niz intenziunà e controllescha tal.  Art.  64 5. conclus ed incumbensas * 1 Il  cussegl  grond  prenda  enconuschientscha  da  las  planisaziuns  politicas  da  la  regenza. 2 Il cussegl grond po prender conclus per cuntinuar cun las planisaziuns e per las   coordinar areguard il cuntegn e po dar incumbensas a la regenza.  6.1.A LEGISLAZIUN *  Art.  64a * Infurmaziun 1 En las missivas al  Cussegl grond davart  revisiuns parzialas u totalas da leschas  explitgescha la Regenza pli detagliadamain il cuntegn d'ina ordinaziun executiva che  duai vegnir relaschada da la Regenza. 2 Sche  pussaivel  suttametta  la  Regenza  il  sboz  da  l'ordinaziun  executiva  da  la  Regenza per infurmaziun a la cumissiun cumpetenta.  6.2. RAPPORTS SPEZIALS  Art.  65 Geners 1 Sco rapports spezials valan: a) rapports da gestiun spezials; b) rapports tar singuls secturs spezials. 2 La  regenza  suttametta  tals  rapports  spezials  al  cussegl  grond  per  prender  enconuschientscha. 3 Rapports  spezials  ston  vegnir  approvads  dal  cussegl  grond,  sch'ina  lescha  u  in'ordinaziun prevesa quai. Il cussegl grond als po er approvar parzialmain u refusar  l'approvaziun.   15     170.100    Art.  66 Posiziun 1 En in'atgna decleraziun po il cussegl grond prender posiziun davart rapports da la   regenza tenor l'artitgel 65 en ina valitaziun generala ed areguard singulas parts. 2 Il cussegl grond prenda enconuschientscha da tals rapports, e quai cun consentir,  cun refusar, en furma d'ina decleraziun u senza prender posiziun.  6.3. RELAZIUNS EXTERNAS  Art.  67 Infurmaziun 1 En  ses  champ  da  cumpetenza  infurmescha  la  regenza  il  cussegl  grond  permanentamain  e  detagliadamain  davart  projects  impurtants  en  il  sectur  da  la   collavuraziun internaziunala ed interchantunala sco er davart il stadi da tractativas.  Art.  68 Cooperaziun 1 La regenza orientescha las cumissiuns permanentas mintgamai cumpetentas ad ura  davart las proximas tractativas contractualas internaziunalas ed interchantunalas sin  il champ legislativ. 2 Durant  las  tractativas  contractualas  accumpognan las  cumissiuns  la  regenza  en  moda  consultativa  e  pon  suttametter  a  quella  propostas  davart  il  cuntegn  dals   contracts.  7. Disposiziuns finalas  Art.  69 Urden da gestiun 1 Il cussegl grond relascha in urden da gestiun1) davart il manaschi dal cussegl grond  e per precisar las disposiziuns da questa lescha.  Art.  70 Disposiziuns transitoricas 1. perioda d'uffizi da las cumissiuns permanentas  1 Suenter l'entrada en vigur da questa lescha sa drizza la perioda d'uffizi maximala  tenor  il  dretg  nov.  La  perioda  d'uffizi  scadida  tenor  il  dretg  vertent  da  las   commembras  e  dals  commembers  da  las  cumissiuns  permanentas  vegn  quintada  cumplainamain per la nova perioda d'uffizi.  Art.  71 2. sessiun da zercladur 2006 1 Sco  ultima  sessiun  da  la  perioda  d'uffizi  2003–2006  cumenza  la  sessiun  da  zercladur 2006 il glindesdi suenter la segunda dumengia dal mais da zercladur.  1) DG 170.140  16    https://www.gr-lex.gr.ch/data/170.140/rm    170.100   2 L'avertura da la sessiun da zercladur 2006 è chaussa da la presidenta elegida u dal   president elegì dal cussegl grond.  Art.  72 Aboliziun e midada dal dretg vertent * 1 Cun  l'entrada  en  vigur  da  questa  lescha  vegn  abolida  la  lescha  davart  la  represchentanza dals  circuls  en il  cussegl  grond dal  chantun Grischun dals  4  da  zercladur 19721). 2 2) *  Art.  73 Referendum ed entrada en vigur 1 Questa lescha è suttamessa al referendum facultativ. 2 Questa lescha entra en vigur il 1. d'avust 2006, e quai cun resalva da l'alinea 3 qua  sutvart. 3 L'artitgel 71 entra en vigur il 1. da zercladur 2006.  1) CUL 1972, 141 e CUL 1995, 3426 2) Las midadas dal dretg vertent na vegnan betg inditgadas.   17     170.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-12-2005 01-08-2006 relasch emprima versiun - 31-08-2006 01-01-2008 Art. 29 al. 4 midada 2006, 4571 31-08-2006 01-01-2007 Art. 52 al. 1 midada 2006, 3309 31-08-2006 01-01-2007 Art. 56 al. 3 midada 2006, 3309 17-10-2006 01-05-2007 Art. 62 al. 1 midada - 17-10-2006 01-05-2007 Art. 62a integraziun - 17-10-2006 01-05-2007 Art. 63 revisiun totala - 17-10-2006 01-05-2007 Art. 64 midada dal titel - 19-10-2006 01-01-2008 Art. 45 aboliziun - 30-08-2007 01-01-2008 Art. 24 aboliziun - 19-10-2011 01-01-2013 Art. 62 al. 2 midada - 19-10-2011 01-01-2013 Art. 62 al. 3 aboliziun - 19-10-2011 01-01-2013 Art. 62 al. 4 aboliziun - 18-04-2012 01-08-2012 Art. 7 revisiun totala - 18-04-2012 01-08-2012 Art. 10 al. 1 midada - 18-04-2012 01-08-2012 Art. 10 al. 2 midada - 18-04-2012 01-08-2012 Art. 10 al. 3 aboliziun - 18-04-2012 01-08-2012 Art. 18 al. 4 midada - 18-04-2012 01-08-2012 Art. 72 midada dal titel - 18-04-2012 01-08-2012 Art. 72 al. 2 integraziun - 23-04-2013 28-08-2013 Art. 44a integraziun - 13-01-2015 01-01-2016 Art. 1 al. 1 midada 2015-005 13-01-2015 01-01-2016 Art. 1 al. 2 integraziun 2015-005 13-01-2015 01-01-2016 Art. 1 al. 3 integraziun 2015-005 13-01-2015 01-01-2016 Art. 2 al. 1 midada 2015-005 13-01-2015 01-01-2016 Art. 2 al. 1, a), 1. midada 2015-005 13-01-2015 01-01-2016 Art. 2 al. 1, a), 2. midada 2015-005 13-01-2015 01-01-2016 Art. 2 al. 1, a), 3. midada 2015-005 13-01-2015 01-01-2016 Art. 2 al. 1, b) midada 2015-005 13-01-2015 01-01-2016 Art. 2 al. 1, c) midada 2015-005 13-01-2015 01-01-2016 Art. 3 al. 1 midada 2015-005 13-01-2015 01-01-2016 Art. 4 al. 1 midada 2015-005 13-01-2015 01-01-2016 Agiunta 1 integraziun 2015-005 20-10-2015 01-01-2017 Art. 34 al. 1 midada 2016-001 20-10-2015 01-01-2017 Art. 56 al. 1 midada 2016-001 19-04-2016 01-11-2016 Art. 12 al. 1 midada 2016-019 09-12-2020 01-04-2021 Titel 6.1.a integraziun 2021-013 09-12-2020 01-04-2021 Art. 64a integraziun 2021-013 16-02-2021 01-10-2021 Art. 1 aboliziun 2021-032 16-02-2021 01-10-2021 Art. 2 aboliziun 2021-032 16-02-2021 01-10-2021 Art. 3 aboliziun 2021-032 16-02-2021 01-10-2021 Art. 4 aboliziun 2021-032 16-02-2021 01-10-2021 Art. 5 aboliziun 2021-032 16-02-2021 01-10-2021 Agiunta 1 aboliziun 2021-032  18       170.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-12-2005 01-08-2006 emprima versiun - Art. 1 16-02-2021 01-10-2021 aboliziun 2021-032 Art. 1 al. 1 13-01-2015 01-01-2016 midada 2015-005 Art. 1 al. 2 13-01-2015 01-01-2016 integraziun 2015-005 Art. 1 al. 3 13-01-2015 01-01-2016 integraziun 2015-005 Art. 2 16-02-2021 01-10-2021 aboliziun 2021-032 Art. 2 al. 1 13-01-2015 01-01-2016 midada 2015-005 Art. 2 al. 1, a), 1. 13-01-2015 01-01-2016 midada 2015-005 Art. 2 al. 1, a), 2. 13-01-2015 01-01-2016 midada 2015-005 Art. 2 al. 1, a), 3. 13-01-2015 01-01-2016 midada 2015-005 Art. 2 al. 1, b) 13-01-2015 01-01-2016 midada 2015-005 Art. 2 al. 1, c) 13-01-2015 01-01-2016 midada 2015-005 Art. 3 16-02-2021 01-10-2021 aboliziun 2021-032 Art. 3 al. 1 13-01-2015 01-01-2016 midada 2015-005 Art. 4 16-02-2021 01-10-2021 aboliziun 2021-032 Art. 4 al. 1 13-01-2015 01-01-2016 midada 2015-005 Art. 5 16-02-2021 01-10-2021 aboliziun 2021-032 Art. 7 18-04-2012 01-08-2012 revisiun totala - Art. 10 al. 1 18-04-2012 01-08-2012 midada - Art. 10 al. 2 18-04-2012 01-08-2012 midada - Art. 10 al. 3 18-04-2012 01-08-2012 aboliziun - Art. 12 al. 1 19-04-2016 01-11-2016 midada 2016-019 Art. 18 al. 4 18-04-2012 01-08-2012 midada - Art. 24 30-08-2007 01-01-2008 aboliziun - Art. 29 al. 4 31-08-2006 01-01-2008 midada 2006, 4571 Art. 34 al. 1 20-10-2015 01-01-2017 midada 2016-001 Art. 44a 23-04-2013 28-08-2013 integraziun - Art. 45 19-10-2006 01-01-2008 aboliziun - Art. 52 al. 1 31-08-2006 01-01-2007 midada 2006, 3309 Art. 56 al. 1 20-10-2015 01-01-2017 midada 2016-001 Art. 56 al. 3 31-08-2006 01-01-2007 midada 2006, 3309 Art. 62 al. 1 17-10-2006 01-05-2007 midada - Art. 62 al. 2 19-10-2011 01-01-2013 midada - Art. 62 al. 3 19-10-2011 01-01-2013 aboliziun - Art. 62 al. 4 19-10-2011 01-01-2013 aboliziun - Art. 62a 17-10-2006 01-05-2007 integraziun - Art. 63 17-10-2006 01-05-2007 revisiun totala - Art. 64 17-10-2006 01-05-2007 midada dal titel - Titel 6.1.a 09-12-2020 01-04-2021 integraziun 2021-013 Art. 64a 09-12-2020 01-04-2021 integraziun 2021-013 Art. 72 18-04-2012 01-08-2012 midada dal titel - Art. 72 al. 2 18-04-2012 01-08-2012 integraziun - Agiunta 1 13-01-2015 01-01-2016 integraziun 2015-005 Agiunta 1 16-02-2021 01-10-2021 aboliziun 2021-032   19    	1. Elecziun e constituziun 	Art. 1 * … 	Art. 2 * … 	Art. 3 * … 	Art. 4 * … 	Art. 5 * … 	Art. 6 Sessiuns 	Art. 7 * Cumenzament da la perioda d'uffizi 	Art. 8 Sesida constitutiva 	Art. 9 Elecziun dal presidi 	Art. 10 Saramentaziun ed empermischun d'uffizi 	Art. 11 Indicaziuns davart las activitads da las commembras e dals commembers dal cussegl grond 	Art. 12 Secret d'uffizi  	2. Organisaziun 	2.1. PRESIDI 	Art. 13 Presidi  	2.2. CONFERENZA DA LAS PRESIDENTAS E DALS PRESIDENTS 	Art. 14 Cumposiziun 	Art. 15 Posiziun  	2.3. FRACZIUNS 	Art. 16 Constituziun ed incumbensa  	2.4. CUMISSIUNS 	Art. 17 Activitad en general 	Art. 18 Cumissiuns permanentas 	Art. 19 Cumissiuns temporaras 	Art. 20 Cumissiun d'inquisiziun parlamentara 	Art. 21 Correspundenza tranter las cumissiuns  	2.5. SERVETSCHS DAL CUSSEGL GROND E PROTOCOLLAZIUN 	Art. 22 Chanzlia chantunala 	Art. 23 Secretariat dal cussegl grond 	Art. 24 * …  	2.6. INDEMNISAZIUN DA LAS COMMEMBRAS E DALS COMMEMBERS DAL CUSSEGL GROND E DA LAS FRACZIUNS 	Art. 25 Schurnadas, indemnisaziuns da las spesas ed indemnisaziuns a las fracziuns   	3. Dretgs d'infurmaziun e secret d'uffizi 	3.1. COMMEMBRAS E COMMEMBERS DAL CUSSEGL GROND 	Art. 26 Dretg da survegnir infurmaziuns e da prender invista da las actas  	3.2. CUMISSIUNS 	Art. 27 En general 1. dretg da survegnir infurmaziuns e da prender invista da las actas 	Art. 28 2. ulteriurs dretgs da survegnir infurmaziuns 	Art. 29 Cumissiun da gestiun 1. en general 	Art. 30 2. documents d'examinaziun e dretg da prender invista da las actas 	Art. 31 3. infurmaziuns e rapports 	Art. 32 4. inspecziuns e visitaziuns 	Art. 33 5. interrogaziuns 	Art. 34 Cumissiun per giustia e segirezza; dretgs spezials da survegnir infurmaziuns 	Art. 35 Cumissiun d'inquisiziun parlamentara  	3.3. SECRET D'UFFIZI 	Art. 36 Liberaziun 1. en general 	Art. 37 2. visavi cumissiuns 	Art. 38 3. visavi la cumissiun d'inquisiziun parlamentara   	4. Urden general da procedura 	Art. 39 Convocaziun 	Art. 40 Substituziun 	Art. 41 Abilitad da decider 	Art. 42 Obligaziun da preschientscha 	Art. 43 Recusaziun 	Art. 44 Publicitad 	Art. 44a * Surveglianza cun video 	Art. 45 * …  	5. Objects da tractativa 	5.1. INTERVENZIUNS PARLAMENTARAS 	Art. 46 Conclus da princip 	Art. 47 Incumbensa 	Art. 48 Dumonda 	Art. 49 Ura da dumondas 	Art. 50 Proposta da prender in conclus direct 	Art. 51 Iniziativa parlamentara  	5.2. Recurs 	Art. 52 Cumpetenza 	Art. 53 Scrittiras giuridicas 	Art. 54 Decisiun 	Art. 55 Custs  	5.3. RECURS DA SURVEGLIANZA 	Art. 56 Instrucziun e proposta  	5.4. ELECZIUNS 	Art. 57 Cumpetenzas electoralas 	Art. 58 Elecziun cun scrutini  	5.5. RESOLUZIUN 	Art. 59 Premissas e procedura   	6. Correspundenza tranter la regenza ed il cussegl grond 	6.1. PLANISAZIUNS POLITICAS E STRATEGICAS 	Art. 60 Princip 	Art. 61 Instruments 1. finamiras e princips politics 	Art. 62 2. program da la regenza e plan da finanzas 	Art. 62a * 3. PIFI 	Art. 63 * 4. effect 	Art. 64 5. conclus ed incumbensas *  	6.1.a Legislaziun * 	Art. 64a * Infurmaziun  	6.2. RAPPORTS SPEZIALS 	Art. 65 Geners 	Art. 66 Posiziun  	6.3. RELAZIUNS EXTERNAS 	Art. 67 Infurmaziun 	Art. 68 Cooperaziun   	7. Disposiziuns finalas 	Art. 69 Urden da gestiun 	Art. 70 Disposiziuns transitoricas 1. perioda d'uffizi da las cumissiuns permanentas 	Art. 71 2. sessiun da zercladur 2006 	Art. 72 Aboliziun e midada dal dretg vertent * 	Art. 73 Referendum ed entrada en vigur   		2021-09-22T22:55:47+0200 	"7001 Chur" 	"Gesetzessammlung Kanton Graubünden"